
istoriam  rei  medicae  paululum  accuratius  con- 
templanti, vix  dubium  esse  poterit,  saeculum  de- 
cimum sextum,  in  eorum  numero  ponendum  essej 
(quae,  ut  divina  nostra  ars  altiorem  dignitatis  gra- 
num consequeretur,  haud  parum  contulere.  E somno 
enim  alto,  mortique  fere  simili,  quo  per  1200  fere 
annos  erat  sepulta,  illo  tempore  medicina  est  ex- 
citata, nova  cepit  incrementa,  et  illis  rebus,  quae 
ea  indignae  esstent  magis  magisque  relictis,  funda- 
menta posuit,  quibus  nixa,  eam  assecuta  est  per- 
fectionem, qua  nunc  gaudet.  Uti  autem  in  omnis 
fere  rei  evolutione  statum  praesentem  e tempore 
quod  proxime  antecesserit  originem  ducere  vide- 
mus, sic  etiam,  quaecuuque  pulchra  ac  laude  di- 
gnissima hoc  tempore  in  disciplinis  medicis  aut 
primuni  prolata,  aut  magis  exculta  animadverti- 
mus, eorum  fontes  in  prioribus  temporibus,  quibus 
quasi  sub  tenebris  latuere,  requirere  coacti  sumus. 
Quae  cum  ita  sint,  ut  artis  medicae  conditio,  quam 
saeculo  XVI  prae  se  tulerit,  melius  cognoscatur, 
paululum  altius  respiciendum  esse  milii  videtur. 

Regno  Romano  a barbaris  devastato  ae  de- 
eto,  literae  fere  omnes  artesque  humaniores  sunt 
neglectae  et  contemtae,  Christianaeque  fidei  ipsi 
asseclae,  quum  potentiam  essent  nacti,  injurias 
quasi  ulciscentes,  quae  antea  a paganis  sibi  erant 


illatae,  ima  cum  eorum  templis  etiam  egregia  an- 
tiquitatis monumenta  maxima  ex  parte  destruxere, 
ita  ut  non  nisi  in  regno  byzantino  eorum  vestigia 
invenires.  Superstitione  autem,  hierarchiaeque 
auctoritate  aucta,  quominus  redivivum  fieret  eorum 
studium,  temporum  perversitas  impedivit.  Sic  etiam 
medicina  tunc  temporis  nullo  modo  amplificata,  sed 
potius  omissis  mox  iis,  quae  a veteribus  erant  re- 
licta, in  pejus  omnino  abiit;  per  vanas  enim  su- 
perstitiones, caeremonias  religiosas  et  per  reliqui- 
arum, quas  dicunt,  auxilium  morbos  ut  plurimum 
sanare  homines  studebant.  Neque  Arabes,  qui  quum 
omnino  literas  tum  vero  medicinam,  aliorum  popu- 
lorum barbariem  fugientem,  exceperant,  quamquam 
nec  ingenii  acumine  nec  studiorum  amore  carebant, 
et  historiae  et  poesis,  et  matheseos  cognitionis,  haud 
exigua  nobis  reliquerunt  documenta  admiratione 
dignissima,  multum  illi  quidem  arti  medicae  pro- 
fuerunt, sed  parum  tantum  ipsi  ornarunt  eam  et 
promoverunt,  ut  qui  astrologiae  et  alchemiae  nimis 
dediti,  naturae  ipsius  observationem  negligerent, 
magisque  e Galeni  scriptis,  non  admodum  bene  in 
linguam  vernaculam  translatis,  eam  cognoscere 
studerent.  In  reliquis  autem  terris,  quae  Arabum 
imperio  non  erant  subjectae,  literae  et  cum  iis  me- 
dicina in  monasteria  refugerant  in  quibus  me  lier- 
cle  tantum  abfuit,  ut  cum  fructu  aliquo  colerentur 
ut  vix  eam  formam  servare  potuerint,  quae  a pri- 
orum temporum  injuria  iis  relicta  esset;  grato  ta- 
men semper  animo  erit  fatendum,  per  monachorum 
sedulitatem,  praesertim  eorum,  qui  Sancti  Bene- 
dicti regulam  sunt  secuti  multos  scriptores  veteres 
et  classicos  et  medicos,  nobis  esse  conservatos.  — 
Saeculo  autem  jam  undecimo  novam  quodammodo 
rerum  formam  germinari  videmus;  meliora  hinc 
inde  intento  studio  ac  labore  acquiri  coepere; 
principesque  postea  ipsi  non  solum  literas  bonas- 

que  artes  tueri,  sed  etiam  operam  iis  dare  coepe- 
runt; etiam  foederata  bella,  contra  Christianae  fidei 
adversarios,  quibus  terram  sacram  recuperare  stu- 
debant Christiani,  multum  contulere  ad  cognoscen- 
dos aliorum  populorum  mores  et  totius  orbis  ter- 
rarum formam  immutandam,  neque  plane  medicinae 
erant  aliena ; exstiterunt  enim  ordines  quidam  equi- 
tum, aegrotantium  curae  deditorum,  quorum  me- 
dicina empirica,  a theoria  longissime  remota  fuit, 
Maximam  autem  vim  ad  literarum  studium  revo- 
candum tribuere  debemus  universitatibus,  saeculo 
XII  primo  fundatis,  et  docendi  libertate  donatis; 
in  quibus  praesertim  schola  Salernitana  summam 
in  medicina  gloriam  et  auctoritatem  est  adepta. 
Eodem  etiam  tempore  Aristotelis  libri,  praesertim 
logici,  auctoris  ipsius  lingua  scripti  innotuere,  quo 
facto  inter  philosophos  dialectica  iterum  ars  est 
restituta,  quae  pro  parte  virili  scholasticae  illi  di- 
sciplinae, quae  mox  sequebatur,  ansam  praebuit; 
simul  astronomiae  astrologiaeque  studium  cum  phi- 
losophia et  medicina  conjunctum,  a Michaele  Scoto 
et  Alberlo  Magno , viro  de  philosophia  et  naturae 
studio  optime  merito,  in  quandam  disciplinae  for- 
mam est  redactum. 

Deinceps  medicina  in  dies  subtilitatibus  scho- 
lasticis magis  est  obruta,  et  quod  observationibus 
carebat,  disceptationibus  haud  utilibus  eas  com- 
pensare studebat,  ita  ut  sub  finem  saeculi  XIV 
e superstitiosa  Arabistarum  astrologia  et  e subti- 
lissima Galeni  dialectica  scholasticaque  disciplina 
mixta  sapientia  esset,  quae  nonnunquam  magis 
fere  insaniae  speciem  prae  se  ferret.  Uti  autem 
res  quam  maxime  oppositae  et  contrariae,  altera 
ex  parte  quam  proxime  sibi  sunt  positae,  sic  etiam 
proximo  jam,  quod  instabat  tempore,  novae  lucis 
radii  per  nubes  effulgere  coeperunt.  Etsi  enim 
philosophia  scholastica  summum  adhuc  obtinebat 

fastigium  et  Arabistarum  barbaries  quam  maxime 
florebat,  medicorumque  plurimi  nullis  ipsi  obser- 
vationibus usi  in  verba  jurabant  Galeni  et  Arabi- 
corum magistrorum,  animo  tamen  jam  perspici  po- 
terant futura  literarum  artisque  medicae  melioris 
conditionis  signa.  Permultae  enim  res  illo  tempore 
gestae,  magnam  vim  exercuerunt  ad  omnium  lite- 
rarum liberalium  studium  augendum  ac  adjuvan- 
dum. Quarta  terrae  part£  detecta,  viaque  per 
mare  in  Indiam  inventa,  indeque  hominum  et  co- 
gnitionibus et  divitiis  auctis,  literarum  amor  haud 
parum  crevit,  et  praesertim  naturae  ipsius  cognitio 
multo  est  amplificata,  plantae  animaliaque  hucus- 
que incognita,  vel  in  Arabum  tantum  scriptis  pa- 
rum accurate  delineata,  in  vulgus  emanarunt,  quae 
quidem  cognitiones  adauctae  uti  omne  literarum 
studium  per  artem  typograpliicam  anno  1430  a 
Guttenbergio  Magontiaci  inventam,  magis  adhuc 
vulgares  redditae  sunt,  quia  libri,  antea  praedii 
rustici  fere  pretium  saepe  adaequantes,  eoque  ad- 
quisitu  difficillimi  nunc  et  numero  augebantur,  et 
minori  pretio  acquiri  poterant.  — Neque  minoris 
momenti  ad  omnium  bonarum  artium  literarumque 
studium  juvandum  regni  Koinani  orientalis  per  Tur- 
eas fuit  expugnatio.  Ibi  enim  veterum  monumen- 
torum bonarumque  artium,  quae  priorum  temporum 
saevitia  non  plane  interierant,  ultimum  fuerat  salu- 
tis praesidium ; subversa  ergo  Constantinopoli, 
quod  supererat  bonorum  librorum  et  antiquae  eru- 
ditionis classicae  in  occidentalem  Europae  partem 
est  translatum,  doctique  Graeci,  e patria  fugati, 
praecipue  in  Italiam  se  convertere,  ibique  amorem 
et  linguae  vernaculae  veterumque  scriptorum  clas- 
sicorum restituerunt  auctoritatem;  quo  facto  mox 
tanta  industria  literarum  flagrabant  viri  docti,  ut 
nemo  fere  esset  qui  non  relicta  illa  saeculi  ante- 
cedentis perversa  latine  scribendi  ratione,  non  so- 

lum  sermonem  purum  concinnumque  reddere,  sed 
etiam  elegantia  quadam  ornare  studeret,  ita  ut  eo- 
rum libri,  quoad  latinitatem,  nullo  sane  tempore 
superari  hucusque  potuerint,  nec  in  posterum  su- 
peratum iri  videantur.  Primus  qui  magno  cum 
eventu  linguam  graecam  in  Italia  docebat,  fuit 
Manutl  Chrysoloras , qui,  ut  populorum  occiden- 
talium contra  Tureas  imploraret  auxilium,  et  ec- 
clesiam* graecam  cum  romana  conciliaret,  Constan- 
tinopoli  Italiam  missus,  postea,  patria  a barbaris 
occupata,  hic  sedem  lixit,  effecitque  ut  omnium 
fere  virorum  doctorum  ad  graecam  eruditionem  in- 
citarentur animi,  et  Italorum  principes  ad  tuendos 
illius  praeceptores  honoribusque  et  divitiis  ornan- 
dos, propensi  fierent.  Jam  e monasteriis  veterum 
codices  requirebantur,  et  a mendis  per  descripto- 
rum negligentiam  ac  stultitiam  illatis,  liberabantur, 
ita  ut  versus  finem  ejus  saeculi  Hippocratis  et 
Aristotelis  aliqua  opera  emendatiora  graece  ede- 
rentur, eorumque  versiones  barbarae  et  per  Ara- 
bes maxime  corruptae,  cum  nitidioribus  commuta- 
rentur. Atque  vel  etiam  Celsus,  ipse  hucusque 
parum  notus,  tunc  primum  a Thomn  de  Sarzano 
detectus,  in  medicorum  manus  pervenit,  et  suam 
quoque  partem  ad  emendandam  medicinae  formam 
ac  indolem  contulit.  Simul  artes  magis  excoleban- 
tur, ad  imaginem  antiquitatis  revocatae;  in  philo- 
sophia inclaruit  Platonismi  et  Aristotelismi  purio- 
ris nova  aetas;  quum  enim  in  Italia,  studiorum 
matre,  mox  exsurgerent  academiae  philosophiam 
illam  solum  sequentes  ac  laudantes,  scholastica 
magis  magisque  est  neglecta  ac  superflua  et  inepta 
visa.  Cum  operibus  autem  veterum  classicis,  ii 
etiam  libri  magis  propagabantur,  qui  sub  finem 
temporis  antiquioris  scripti,  philosophiam  Graeco- 
rum recentiorum  mysticam  cum  platonica  aliqua 
ex  parte  confundebant;  quo  factum  est,  ut,  prae- 

sertim  quum  clerici,  timentes,  ne  cliristiana  fides 
detrimentum  caperet  ex  illo  veterum  paganorum 
studio,  quominus  hacce  via  philosophi  incederent, 
impedire  studerent,  cum  antiqua  illa  philosophia 
ad  vitam  revocata,  nova  etiam  mystica  oriretur 
disciplina  quae  fidei  Christianae  dogmata  cum  iis, 
quae  idolorum  cultus  secutus  erat,  conciliare  co- 
nabatur, ita  ut  etiam  Kabbalae  doctrinaeque  a 
Zoroastro  propositae  studium  haud  negligeretur. 
Uti  autem  ceterae  bonae  artes,  sic  etiam  sub  finem 
saeculi  XV  medicina  aliquantulum  respirare  coe- 
pit, et  quamquam  Arabistarum  auctoritas  nondum 
erat  deserta,  tamen  etiam  philosophia  scholastica 
magis  ad  praxin,  etsi  hanc  laudavere  vix  possimus, 
se  convertit.  In  eo  enim  illius  temporis  medici 
errorem  admiserant,  quod  operibus  suis  totum  me- 
dicinae campum  emetiri  methodumque  ad  omnes 
casus  aptam  invenire  studebant,  neque  singulis 
disciplinis,  talem,  quam  par  est  operam  navabant; 
ad  studium  autem  fontium  medicinae  magis  litera- 
rum  graecarum  amore  jam  revocati,  naturae  ipsius 
observationi  majorem  tribuere  coeperunt  diligentiam 
et  quae  ipsi  animadvertebant,  cum  iis  quae  a me- 
dicinae fundatoribus  erant  relicta,  conciliare  cona- 
bantur immo  etiam  quae  falsa  videbantur,  refutare 
ac  refellere  audebant.  Nam  quum  usque  ad  ini- 
tum saeculi  XV  omnis  fere  naturae  observatio  ne- 
glecta esset,  totamque  ejus  cognitionem  ex  Plinii 
opere,  temporum  injuria  hinc  inde  corrupto,  et  e 
Dioscoridis  libris  male  translatis  haurirent  medici, 
neque  quae  ibi  invenissent,  vera  essent  nec  ne, 
comparatis  suis  observationibus  examinarent,  sed 
in  iis,  quae  illi  affirmarent,  repetitis  acquiescerent 
vel  fabulas  tantum  adderent,  tunc,  praesertim  per 
principum  Italiae  munificentiam  ac  generositatem 
provocatus,  tantus  naturae  observandae  ardor  ex- 
stitit, ut  multi  viri  docti  Plinium  et  Dioscoridein  ab 

Arabum  Arabistarumque  injuriis  ac  mendis  purgare 
susceperint,  nec  parvi  inde  medicinae  fructus  orti 
sint.  Qua  in  re  maxime  exeelluit  Nicolaus  Leoni- 
cenus , qui  Ferrariae,  centum  fere  annos  natus, 
medicinam  adhuc  docuit;  magna  enim  eruditione 
instructus  et  intrepido  animo,  quod  ante  eum  nemo 
ausus  erat,  Plinii  ipsius  fidem  ancipitem  ac  dubiam 
esse  demonstravit,  et  librum  scripsit  de  ejus  alio- 
rumque erroribus,  publiceque  declaravit,  non  in 
Arabibus  scholasticaque  barbarie  medicinae  salu- 
tem esse  positam.  Et  natura  ipsa  medici  quasi 
cogebantur  ut  accuratius  eam  observarent  et  in- 
tuerentur; invaserant  enim  illis  temporibus  in  ge- 
nus humanum  novi  morbi,  de  quibus  neque  Ara- 
bes neque  Galenus,  cujus  ex  multis  inde  saeculis 
maxima  erat  auctoritas,  mentionem  fecerant,  qui- 
que methodo  ex  illorum  libris  haustae  minime  ce- 
derent sed  novam  aliquam  postulare  viderentur. 
Intellexerunt  itaque  medici  artis  suae  fines  nondum 
omni  ex  parte  esse  positos,  neque  sufficere,  si 
memoria  tenerent,  quae  veteres  scripsissent,  sed 
necessarium  esse,  naturam  observare  eamque  se- 
qui optimam  magistram,  et  rerum  causas  sine  ira 
et  studio  contemplari.  Sic  anno  1414  tussis  con- 
vulsiva  magnam  Francogalliae  partem  devastavit; 
anno  1405  Lenticulae  sive  Petechiae  cum  febre 
typho  dejunctae,  ab  eadem  terra  progressae  diffu- 
sae sunt;  anno  1485  sudor  Anglicus,  Anglis  prae- 
sertim fuit  funestus,  tantaque  incessit  malignitate, 
ut  intra  unicum  saepe  diem,  imo  trihorio  ad  ago- 
nem  perduceret  aegros;  anno  1485  in  meridionali 
Europae  parte  Scorbutus  primum  saepius  obser- 
vatus est,  quem  Lusitanorum  cursibus  maritimis 
si  non  procreatum  sed  valde  auctum  et  propaga- 
tum esse  probabile  est.  Porro  etiam  tunc  morbus 
ille  accuratius  observatus  est,  de  cujus  origine 
adhuc  magna  inter  medicos  lis  est,  syphilin  dico, 

quae  tunc  (ab  anno  1403)  universum  terrarum 
orbem  devastare  coepit,  et  idoneis  testibus  totum 
fere  genus  humanum  exstirpasset,  nisi  sponte  ejus 
furor  cessavisset.  Nam  etsi  ante  hoc  tempus  jam 
morbi  venerei  medicis  noti  fuere,  topici  tantum 
semper  manserant;  tunc  autem  primum  universum 
corpus  ulceribus  correptum  ac  corruptum  est. 

Sic  sensim  sensimque  medicina  hujus  saeculi 
additamenta  ceperat  haud  negligenda;  fructus  ta- 
men meliores  studiorum  hoc  tempore  excitatorum, 
saeculum  demum  quod  sequitur  nobis  praebet,  et 
lux  tunc  accensa  purior,  illo  egregie  effulsit;  quam- 
quam fatendum  est,  medicinam  clinicam  nondum, 
ea  incrementa  cepisse,  quae  sperari  potuerant. 
Pauci  enim  morbum  aliquem  ita,  ut  par  erat,  ex- 
ponere coeperunt;  sed  quum  semper  adhuc  more 
receptum  esset,  ut  immensum  librorum  numerum 
quisque  praeceptor  academicus  scriberet,  lieri  non 
potuit,  quin  alius  alium  exscriberet,  et  vix  novi 
quidquam  proponeret.  — Primus  qui  hoc  Ineo  no- 
bis obviam  venit,  vir  ille  est  ancipitis  famae  Phi- 
lippus Aureolus  Theophrastus , liombastus  Paracel- 
sus  ab  Hohenheim , (nat.  1403,  f 1341),  qui  sae- 
culo XVI  magnam  medicinae  effecit  immutationem. 
Acerbus  enim  Arabistarum,  Galenicorum  et  scho- 
lasticae medicinae  adversarius,  mysticam  plane 
eam  reddidit,  et  cum  astrologia  intime  junxit,  omnia- 
que  sideribus  subjecta  esse  docuit.  Hominum  cor- 
pora ad  imaginem  astrorum  formata  esse  contendit, 
singulisque  organismi  humani  partibus  singula  si- 
dera praeposuit,  a quibus  earum  salus,  morbi  et 
sanationes  maxima  ex  parte  penderent.  Vitae  spi- 
ritus s.  Archaeus  in  ventriculo,  uti  contendit,  se- 
dem fixit,  et  indigestionem,  digestionem  et  excre- 
tiones  regit;  venena  a rebus  indigestis  secernit, 
quaeque  ad  corpus  nutriendum  sunt  apta,  tempe- 
rat; etiam  nullo  medicamine  adhibito,  morbos  sa- 

nare  valet,  qua  de  causa  medici  est  in  quoque 
morbo  in  hunc  agere  archaeuin.  Elementa,  Empe 
doclis  doctrinam  relinquens,  tria  imprimis  faciebat, 
sal,  sulphur  et  mercurum,  non  solum  in  corporibus 
vitae  expertibus,  sed  etiam  in  humanis  regnantia; 
ita  ut  rubrum  sulfur  in  carne,  sanguine  et  visceri- 
bus, flavum  in  adipe,  medulla  atque  omnibus  ossi- 
bus, viride  sal  in  bile,  mercurius  gravis  in  carne, 
levis  in  pubnone,  mediocris  in  ossibus  habitaret; 
praeter  haec  autem  alia  etiam  putat  in  corpore  esse 
minera,  quorum  vitiis  morborum  causae  continean- 
tur; exempli  gratia  ex  arsenico  pestem,  plurimos 
morbos  e tartaro,  erysipelas  e vitriolo,  cancrum  e 
colcothare  originem  ducere  aftirmat.  Tartarum  au- 
tem procreari,  si  stomachus,  quem  ille  cuique  cor- 
poris parti  tribuit,  ejus  digestioni  praepositus,  ali- 
menta non  rite ' subigat.  Quae  quantumvis  vana 
omnia  videantur  et  inepta  altera  tamen  ex  parte 
est  animadvertendum,  eum  novam  disciplinam,  sci- 
licet chemiam,  ad  medicinae  subsidium  vocasse, 
multaque  adhibuisse  nova  remedia,  praesertim  mi- 
nera, quorum  ope  magnam  copiam  morborum,  quos 
medici  Galenici  insanabiles  esse  clamaverant,  uti 
hydropem,  epilepsiam,  lepram,  arthritidem  feliciter 
sanavit.  Ante  eum  enim  excepto  sublimato,  hy- 
drargyro  praecipitato  rubro  ac  antimonio,  quorum 
usum  Arabes  introduxerant,  nemo  fere  remediis 
chemicis  est  usus;  tunc  autem,  neglectis  graeco 
ruin  praeceptis,  Arabumque  observationibus,  mor- 
borumque discriminibus  plane  contemtis,  fere  tota 
ars  medendi  in  efficacibus  posita  est  medicamini- 
bus, qualia  ex  mineris  potissimum  ars  chemica  pa- 
rabat, et  in  febribus  ipsis  curatione  antiphlogistica 
diaetaque  relicta,  ad  calida  remedia  et  alexiphar- 
maca  refugere  medici,  praesertim  in  Germania.  In 
Francogallia  autem  et  in  Italia  Galeni  auctoritas 
magis  sustentabatur,  ita  ut  sectae  Paracelsistarum 

alia  sese  opponeret,  Galenum,  ipsuinque  Hippocra- 
tem secuta.  Uti  enim  jam  significavi,  restitutis  li- 
teris antiquis  studioque  linguae  graecae  incitato, 
antiquissima  monumenta  scripta  magno  cum  ardore 
perquirebantur,  sordidisque  eorum  versionibus, 
quae  hucusque  unicae  fuere,  tunc  intolerabiles  vi- 
sis, sepositis,  aucta  legendorum  librorum  oppor- 
tunitate ad  codicum  ipsorum  vernacula  lingua  scri- 
ptorum lectionem  se  convertere  medici  et  lxacce 
via  ad  ipsum  purumque  revertere  Hippocratem. 
Etsi  in  universum  quidem  in  grammatica  et  scho- 
lastica interpretatione  laborabant,  vixque  audebant 
ea  dubitare,  quae  ex  illorum  scriptis  didicerant, 
tamen  morbos  accuratius  observare,  suasque  ob- 
servationes cum  iis  quae  a medicinae  patre  relictae 
erant  comparare,  Galenique  auctoritatem  Hippocra- 
ticae  postponere  coeperunt.  Hi  ergo  viri,  quorum 
principes,  Joh.  Gorraeus , Jac.  Hollerius , Lndov. 
Duretus , maximeque  Anutius  Foesius  non  inutiles 
nobis  reliquerunt  proprias,  haud  criticas  solum  ad- 
iietationes,  medicinae  maxime  profuere,  iisdemque 
fundamentis,  quibus  antiquissimis  temporibus  erat 
fundata,  magis  eam  excoluerunt,  et  verioris  medi- 
cinae restauratores,  omnes  fere  ejus  disciplinas  pro- 
moverunt ; ita  ut  sine  ulla  dubitatione,  omnium,  qui 
posteriore  tempore  medicinae  studio  sese  dederunt, 
gratae  venerationis  monumenta  illis  viris  debeantur. 


CAPUT  II. 

Uti  autem  in  tota  medicina  sic  etiam  in  arte 
semiotiea  hoc  saecido  post  nubila  phoebus  appa- 
ruit. Melius  medici  ejus  dignitatem  ac  pretium 
agnoscere  coeperunt,  atque  intellexerunt,  ante 
omnia,  si  pro  parte  virili  morbos,  variae  eorum  in- 
dolis ratione  habita,  cito,  tuto,  ac  jucunde  remo- 

vere  vellent,  necessarium  esse,  quam  optime  no- 
scere signa,  ex  quibus  diversam  morborum  natu- 
ram, eorumque  non  solum  statum  praesentem,  sed 
etiam  eum,  qui  illum  praecessisset  dignoscere,  eo- 
rumque exitum,  vel  sanationem  vel  mortem  quan- 
tum fieri  possit,  praedicere  valerent.  In  ea  jam 
sententia  antiquissimis  temporibus  medicorum  illu- 
strissimi sunt  versati,  praeceteris  autem  verioris 
medicinae  pater,  Hippocrates  magnus  (nat.  4(>0  a. 
Ch.  f 377)  qui  huic  s,tudio  summam  navavit  ope- 
ram, ita  ut  non  solum  qui  ejus  auctor  nominetur, 
dignus  videatur,  sed  etiam  ad  tantum  perfectionis 
fastigium  eam  provexerit,  ut  etiam  nunc  quae  de 
re  semiotica  nobis  reliquerit  sententiae,  maxima  cx 
parte  sint  verae  et  ad  morborum  anamnesin,  diag- 
nosin, praecipue  autem  prognosin  recte  stabiliendam, 
haud  inutiles.  Ille  enim  medicorum  prioris  temporis 
sententias  semioticas,  praesertim  Asklepiadarum 
Coicorum,  qui  observationes  magna  cum  ingenii 
sagacitate  ad  ipsum  naturae  exemplar  institutas, 
tabulis  votivis  inscripserant,  collegit  et  in  disci- 
plinae formam  redegit , suisque  observationibus 
confirmavit,  ita  ut  omnia  fere  signa  summo  cum 
studio  observaverit;  vel  uti  crisium  rationem,  so- 
mnum ac  vigilias,  aegrotorum  porro  situm,  faciem, 
linguam,  oculos,  respirationem,  temperiem,  excre- 
menta, prae  ceteris  urinam.  Neque  ab  iis,  qui  pro- 
ximi eum  sunt  secuti,  hoc  studium  neglectum  est, 
etsi  iis  non  multum  erat  relictum,  quod  aut  adde- 
rent arti,  aut  magis  explanarent,  ita  ut  maxima  ex 
parte  in  ejus  auctoritate  requiescere  coacti  essent. 
Tamen  qui  nominentur  digni  mihi  visi  sunt  Hippo- 
cratides,  quorum  alii  verosimiliter  physiognomia 
semiotica  artem  donavere,  alii  vero,  quod  rem  paulo 
subtilius  tractarent,  Hippocratis  adversariis  poste- 
riore tempore  ansam  praebuerint,  plura  ex  ejus  do- 
ctrina refutandi.  Dein  dicendus  est  Diocles  Ka- 

ry steus  (350' — 40)  qui  adlubita  philosophia  Py- 
thagorica dierum  criticorum  rationem  explicare  st  u- 
duit; porro  Herop hilus  Chalcedonius  (307  — 300), 
Praxagorae  discipulus,  qui  dies  criticos  accu- 
ratissime observavit,  docuitque  diem  vigesimam 
primam  re  vera  esse  criticam.  Qui  vir  etiam  pri- 
mus pulsum,  (arteriarum  enim  et  venarum  discri- 
men a Praxagora  detectum  haud  in  semioticen 
translatum  erat,  quamquam  tres  ille  constituerat 
pulsus  morbosos,  trementem,  palpitantem  et  con- 
vulsivum)  Hippocrati  plane  ignotum  observavit, 
et  in  celerem,  magnum,  fortem  divisit,  etiam  Pra- 
xagorae  falsam  opinionem,  arterias  non  sanguine, 
sed  spiritu  quodam  ( nvev/na  ille  appellabat)  esse 
repletas,  propriumque  iis  tribuendum  esse  motum, 
cordis  pulsationi  (ab  hoc  enim  vasa  sanguifera  ori- 
ginem ducere,  et  ille  sciebat),  haud  subjectum, 
plane  respuit,  et  hujus  signi  observatione  nixus, 
totam  reformavit  semioticen  antiquiorem,  saepius- 
que  Hippocrati  ipsi  sese  opposuit,  qua  in  re  ejus 
asseclae  lftagis  semper  magisque  progressi  sunt, 
qui  dogmatismo  empirico  addicti,  sphygmologiae 
maximam  tribuere  dignitatem:  uti  Bacchius  Tana- 
yrius , Chrysermus,  Heraclides  Erythraeus , postea- 
que  Zeno , Alexander  Philalctlies  et  Aristoaenus. 
— Romae  tum  cum  medicinae  studium  efflorescere 
coepit,  Asclepiades  Prusius  (100 — 00)  sphygmo- 
logiae operam  dedit,  et  naturae  vim  medicatricen 
haud  agnoscens,  doctrinam  Hippocratis  de  crisi  ac 
diebus  criticis,  a Heropliilaeis  quidem  valde  turba- 
tam ac  justo  subtiliorem  redditam , impugnavit. 
Postea  autem  ab  iis,  qui  scholae  methodicae  a 27/e- 
misone  (f  43  a.  Chr.),  Asclepiadis  discipulo  condi- 
tae adscripti  erant,  justo  magis  neglecta  est  ars 
semiotica  dum  Celsus  (30),  nullius  scholae  admi- 
rator Hippocratis  semioticen  sustinebat.  Archige- 
nes Apameae  natus  (37  p.  Chr.)  normam  deinde 

dedit,  quomodo  pulsus  esset  observandus  ac  tan- 
gendus, quamquam  ille  huic  rei  haud  parvas  im- 
miscuit subtilitates  dialecticas  atque  credidit,  cor 
cum  ipso  sanguine  etiam  nvzv^a  emittere  per  to- 
tum corpus.  Meliora  de  aliis  symptomatibus,  prae- 
cipue de  dolore  proposuit.  Hisce  autem  mrtto  cla- 
rior adhuc  fuit  Claudius  Galenus  (nat.  p.  Chr.  a. 
131  f 200),  qui  vir,  summo  ingenii  acumine  omni- 
que  scientiarum  genere  imbutus,  nullae  sectae  ad- 
dictus, neque  empiricus , neque  plane  dogmaticus, 
neque  methodicus,  sed  e singulis  scholis  optima 
quaeque  eligens,  omnes  medicas  disciplinas  mirum 
in  modum  ornavit,  totiusque  medicinae  novum  con- 
didit systema,  arteriarum  pulsum  maximi  momenti 
esse  docuit,  et  cum  Herophili  libri  de  pulsu  per 
temporum  injuriam  perierint,  ille  nobis  primus  no- 
minari potest  melioris  sphygmologiae  auctor;  quam 
vero  justo  fusiorem  et  subtiliorem  proposuit,  ita  ut 
pulsuum  differentias  in  infinitum  fere  multiplicatas, 
potius  excogitasse,  quam  re  vera  observasse  vi- 
deatur. Eo  autem  tempore,  quo,  uti  jam  exposui, 
cum  omnibus  fere  studiis  humanioribus  etiam  me- 
dicina lanquescebat,  et  ad  superstitionem  vanasque 
hypotheses  se  converterat,  medicique  ipsam  natu- 
ram sequi  desierant,  quum  semiotiea  fere  plane  te- 
nebris obruta  est,  tum  omnis  morborum  observa- 
tio, symptomatumque  justa  aestimatio  cessavit,  ita 
ut  paucissimi  tantum  medici  Semioticen  tractarent 
ac  promoverent.  Inter  illos  paucos  vero  saeculo 
septimo  maxime  excelluit  Theophilus  (010),  sub 
imperatore  Heraclio  protospatliarius,  qui  Hippocra- 
tis opera  magni  aestimans,  libellum  scripsit  de  uri- 
nis haud  spernendum  atque  per  omne  medium 
aevum  maximi  habitum;  tantique  factum,  ut  obscu- 
rissima illa  quae  latinobarbara  vocatur  aetate  uni- 
cus fere  fuerit  fons,  e quo  cognitionis  semioticae 
cujusdam  rudimenta  a monachis  haurirentur,  verum 

etiam  causa,  quae  scientiae  aberrationem  in  Uro 
scopiae  fallacias  fere  sola  produxit.  Saeculi  noni 
initio  Constantinopoli  satis  excelluit  in  medicina 
Meletius  monachus,  qui  et  de  semeiotica  universa 
librum  scripsit;;  et  saeculo  decimo  Mercurius , is 
quoque  monachus,  qui  pneumaticorum  et  Galeni 
phygmologiam  aevo  suo  tradidit.  Et  Arabes  qui- 
<djein  semioticen  non  negligebant,  maxime  tamen 
uroscopiam  amplectebantur,  eamque  toti  disciplinae 
praefixerunt;  sed  prodigiorum  plus  justo  cupidi  et 
illam  et  sphygmologiain  turpiter  convertebant  in 
vanas  ostentationes  ac  fallacias.  Maxime  tamen 
artem  juverunt  llliazes  et  Ilaly  Abbas,  qui  et  omni- 
no inter  Arabes  excellunt  copia  observationum. 
Saeculis  autem,  quae  nunc  sequebantur  e rebus 
semioticis  urinae  observatio  fere  sola  est  exculta; 
in  quaquidem  re  in  germania  monachi  excelluere 
Thieddeg  (j- 1017  Pragae,  Abbas  St.  Gallensis)  et 
Notker  { f 1022)  in  Italia  autem  imprimis  Aegidius 
Corboliensis  (c.  1180)  cujus  de  urina  opusculum, 
ab  omnibus  fere  posterioris  temporis  scriptoribus 
in  rem  suam  est  conversum. 

Postquam  autem  sec.  XIII.  et  XIV.  literarum 
fere  omnium  amor  ac  studium  redierat,  medicina 
quoque  magis  magisque  ad  veterum  studium  est 
reversa  et  Semiotica  paullatim  a multis  medicis 
excoli  coepta  est,  veluti  a Petro  Aponensi  (nat. 
1250,  f 1320),  Arnaldo  Villanovano  (f  1312), 
qui  tamen  haud  secius  sua  immiscuere  astrologica. 
Vera  tandem  ejus  artis  restauratio  saeculo  decimo 
sexto  effecta  est,  quamquam  tunc  quoque  super- 
stitione immixta  non  plane  liberam  invenimus. 
Quantus  autem  illius  amor  exortus  sit  jam  cogno- 
sci licet  e librorum  copia  haud  exigua,  qui  tum  de 
rebus  semioticis  in  lucem  edebantur.  Pro  genio 
quidem  seculi  XVI  virorum,  qui  tunc  de  Semiotice 
scripserunt,  agmen  dividitur  in  Hippocraticorum,  Ga- 

leuicorum  et  inter  utrosque  ambigentium  sive  quo- 
dammodo Electicorum  numerum.  Haud  pauci  erant, 

Sui  Galeni  vestigia  sequentes  subtiliori  magis  ne 
icam  scholastica  de  semioticis  rebus  disserendi 
methodo  adhuc  uterentur;  inter  quos  excelluit  Ja- 
cobus  Sglvius,  qui  Galeni  disciplinam  tabulis  illu- 
stravit synopticis ; atque  qui  nec  a vetere  dispu- 
tandi genere  alieni  fuere:  JSic.  Taurellus , JFranc. 
du  Port,  Ceis.  Martinenghi  alii;  jamque  tunc  inno- 
tuit hic  recensendus  Frcinciscus  de  Pedemonte,  Ara- 
bista  olim  morborum  cordis  signa  primus  exhibendi 
conamine  singulariter  de  Semiotice  meritus:  Ex 
altera  parte  Hippocraticorum  illorum  quidem  nomi- 
na sunt  laudanda,  qui  vel  e Coi  genuinis  fontibus 
vel  ex  propria  observatione  liaustam  experientiam 
tradiderunt.  Ut  taceamus  de  Th.  Moufeto  obscu- 
riori quidem  viro  qui  Hipdocraticas  theses  colle- 
ctas methodice  digessit,  ante  omnes  dicendus  no- 
bis Jodocus  Lommius  vir  experientissimus  cum  Hip- 
pocraticam  ipsam  ope  experientiae  in  trutinam  re- 
vocare novisque  rebus  augere  ausus  sit  disciplinam: 
deinde  Ludovicus  Lemosius,  Lusitanus,  Judaeus, 
isque  inter  eruditissimos,  censura  librorum  Hippo- 
craticormn  atque  valida  suppositiorum  rejectione 
clarissimus:  porro  Ludovicus  Sep talius , nobilis  ille 
Hippocratis  commentator  et  observator,  mediolani 
decus:  Petrus  deinde  Foreestus,  observator  cui 
pauci  fuere  pares , et  noster  demum  Johannes 
Lange , Silesius,  Prof.  Heidelbergensis  Cratonis 
nostri  summi  amicus,  vir  omnino  de  mutatis  tum 
inter  medicos  omnis  Germaniae  studiis,  itaque  de 
seculo  meritus,  ipseque  medicus  vere  Hippoerati- 
cus.  Quos  vero  inter  utramque  medicorum  imSe- 
miotices  studio  instaurando  partem  medios  ponam, 
fere  duplicis  quoque  ordinis  sunt,  pront  vel  ad  Ga- 
lenum et  Scholasticos,  aut  ad  Hippocratis  castra, 
ingenua  tamen  mente  propius  accedant.  Illorum 

quidem  caput  dicam  Hieronymum  Frascatorium, 
qui  etsi  in  multis  Galeni  supersedere  ausus,  stre- 
nuus tamen  liippocraticae  de  humorum  doctri- 
nae defensor  est:  deinde  et  Clementium  Clemen- 
tinum,  Herculemr/ue  Saxoniam,  doctos  certe  viros; 
horum  autem  principem  vocaverim  Joh.  Aryenlie- 
rum,  Taurinensem  summum  Galenistarum  censo- 
rem, optimumque  observatorem,  ex  cujus  schola 
haud  pauci  prodiere  discipuli  magistri  fere  aemuli, 
rerum  Hippocraticarum  sed  liberrimo  ingenio,  di- 
ligentissimi  simul  cultores  atque  arbitri,  quorum 
dux  ille  paradoxus  fuit,  sed  ingeniosus  Laurentius 
Foubert,  doctissimusque  Hieron.  Capivacci,  minor- 
que  Aemil.  Campolonyus.  Ultimo  denique  loco 
moneamus,  jam  mysticorum  et  astrologicorum  hu- 
jus temporis  turbae  nonnullos  interfuisse,  semiotici 
studii  non  plane  expertes : ut  videlicet  ipse  Theo- 
phrastus Paracelsus  bonam  passim  in  chyrurgieis 
adferens  de  signis  adnotatiunculam,  et  instar  omni- 
um allegandus  Hieronymus  Cardanus , de  quo  in 
Hippocraticis  saltem  rebus  haud  cum  Erusmo  di- 
xeris, eo  neminem  stultius  sapuisse.  Hi  potissi- 
mum de  Semiotice  sec.  XVI.  in  universum  dicendi. 
Quum  autem  dissertatiunculae  fines  longe  excede- 
rem si  omnes  viros  saeculo  XVI  in  arte  semiotica 
nostra  excellentes  recensere,  eorumque  sententias, 
de  omnibus,  quae  observavere,  morborum  sympto- 
matibus, accuratius  exponere  vellem,  duas  potissi- 
mum milii  elegi  ex  rebus  ad  Semioticen  pertinen- 
tibus, scilicet  doctrinas  de  dierum  criticorum  ra- 
tione et  de  urinis,  quas  paulo  accuratius  perscru- 
tari liceat  ita  quidem,  ut  quantum  fieri  potest  sen- 
tentias bis  de  argumentis  editas  ex  ipsis  autorum 
libris  nobis  relictis  collectas  indicemus. 

CAPUT  IO. 

Inter  omnes  sane  res  semioticas  praesertim 
dies,  criticos  observare  coeperunt  medici,  eorum- 
que  causas  potissimum  explicare  studuerunt.  Quod 
cum  plerique,  imprimis  Amatus  Lusitanus  (f  a. 
1502),  philosophia  platonica  magis  divulgata,  per 
numeros  ipsos  atque  per  singularem  eflicaciam  iis 
insitam,  vel  per  siderum  impulsum  uti  e.  gr.  Au- 
gustinus Niphus  (n.  a.  1473,  f 1538),  efficere 
ausi  essent,  Hieronymus  Fracastorius , Cui,  quae 
illi  protulerant,  haud  idonea  videbantur  ad  miram 
dierum  criticorum  naturam  explicandam,  antiquam 
illam  'quidem,  at  mutatam  tamen  et  haud  parva  sa- 
gacitate amplificatam,  proposuit  theoriam.  Prae- 
clarus enim  ille  vir,  (nat.  1483,  f 1553)  Veronen- 
sis, Pomponazzii  discipulus,  medicus,  poeta,  philo- 
sophus, suo  aevo  inter  principes  virorum  doctorum 
relatus,  et  .columnam  meritus  in  urbe  paterna  sibi 
dedicatam,  dies  criticos  ex  ipsorum  humorum  aegro- 
torum motu  explicaturus,  et  Pythagoricorum  do- 
ctrinam refutabat,  qui  in  numeris  ipsis,  praesertim 
septenario,  et  philosophorum,  qui  in  casu,  vel  so- 
la proportione  naturae  ad  humorem  vim  omnem  po- 
suerant, quem  eo  temporis  spatio  concoqueret,  con- 
coctum expelleret,  et  hoc  quidem  in  aliis  septimo, 
in  aliis  quarto  decimo  die  efficeret;  nec  non  Astro- 
logorum, qui  e coelo  et  sideribus,  luna  praecipue, 
et  septenariis  ejus  mutationibus,  crises  pendere 
contenderant , quos  vel  eo  facile  redargui  posse 
censebat,  quod  rarissime  contingeret,  ut  septena- 
rii morborum  dies  cum  septenariis  lunae  coincide- 
rent.  Miratur  etiam  Galenum,  ceterum  tantum  phi- 
losophum, et  medicinae  quasi  parentem,  cujus  nomen 
ac  memoriam  alioquin  ut  sacram  atque  sanctam 
colere  se  fatetur,  iisdem  implicatum  esse  errori- 

bus,  et  sophistas  eos  vocasse,  maledictisque  inces- 
sisse omnes,  qui  rem  istam  rationibus  vellent  in- 
vestigare. Quae  autem  edocet  noster,  liaec  fere 
sunt:  E duobus  potissimum  rebus  ea  pendet  ex- 

pulsio, quae  crisis  dicitur;  altera  enim  est  displi- 
centia stimulusque  quem  corruptus  jamque  liumor 
in  corpus  ingerit,  altera  digestio  i.  e.  praeparatio 
illa,  quae  ut  expelli  ille  possit,  est  necessaria;  si 
utraque  autem  simul  praesto  est,  tum  maxime  pro- 
pulsio  humoris  corrupti  fit,  qua  propter  etiam  in 
paroxysmo  ipso  et  circa  morbi  fastigium,  quo  tem- 
pore concocta  digestaque  est  materies,  crises  ac- 
cidere solent,  ita  ut  raro  tantum  irritamentum  sit, 
ut,  quamquam  non  plane  digestus  sit  humor,  foras 
tamen  pellatur.  Quum  autem  humores  uti  cholera, 
phlegma  et  melancholia  in  sanguine  tam  intime 
mixti  et  confuei  «Jnt,  ut  saepissime  infectionis  causa 
pluribus  communis  fiat,  in  plurimis  etiam  morbis 
non  unus  tantum  humor  vitio  aliquo  corripitur. 
Quo  facto,  natura  ita  operante,  ut  corrupta  secer- 
nantur a reliquis  quae  sincera  sunt,  eorumque  par- 
ticulae in  unum  conjungantur,  tandem  etiam  expul- 
sio deinde  fit  et  crisis,  modo  per  hanc,  modo  per 
illam  partem,  qua  magis  naturae  commodum  est. 
Dum  autem  natura  humores  corruptos  separat,  in- 
terdum eos  invicem  commiscet  ita,  ut  unam  confi- 
ciant formam  unumque  procreent  morbum,  qui  do- 
minantis humoris  rationem  sequitur;  ad  talem  au- 
tem humorum  mistionein  conficiendam  aptissimum 
est  phlegma,  quia  gaudet  natura  humidiore,  liqui- 
diore et  magis  miscibili;  ineptissima  melancholia, 
quoniam  siccior  terrestiorque  ac  durior  est.  At 
vero  ubi  non  unam  omnes  formam  conflant  humo- 
res, nec  unum  motum  dant,  morbi  compositi  inde 
fiunt.  Si  igitur,  qui  peccat  liumor,  simplex  et  unus 
tantum  est,  aut  plures  in  unam  formam  redacti, 
tunc  nulla  dierum  criticorum  ratia  est  exspectanda, 

sed  paroxysmi  soli  observandi  erunt,  qui  in  phleg- 
mate quidem  vitioso  quotidiani,  in  cholera  tertiani, 
in  melancholia  quartani  esse  solent.  Ubi  autem 
plures  simul  peccant  humores,  non  sub  formam 
unam  commisti,  sed  propriam  naturam  servantes, 
tunc  exspectare  possumus  fere  quosdam  dies,  qui- 
bus crises  vel  maxime  fiant,  alios,  quibus  rarissi- 
me, alios  denique  medio  quodammodo  se  habentes. 
In  tali  conditione  unus  quisque  humor  vitiosus  suo 
die  paroxysmum  prodit,  ita  tamen  saepius  ut  quo- 
rundam  humorum  vel  quod  non  multi  fuerint,  vel 
quod  eorum  affectio  majori  morbo  tantum  accesse- 
rit, motus  ac  paroxysmus  sit  latentior,  aliorum  au- 
tem, in  quibus  praecipue  vis  morbi  versetur,  ma- 
nifestior. Ex  hac  autem  humorum  natura  eorum- 
que  praeparatione  ac  digestione,  vario  temporis 
spatio  peracta,  omnis  dierum  criticorum  ratio  pen- 
det; ii  enim  dies,  quibus  nullus  humor  movetur 
placidissimi  in  morbis  sunt,  alii  acerbiores,  quibus 
unus,  alii  acerbissimi,  quibus  omnes  humores  pec- 
cantes moventur;  cum  autem  natura  eo  tempore, 
quo  irritatio  est  maxima,  crises  potissimum  provo- 
cet, manifestum  est  eas  iis  praecipue  diebus  exspe- 
ctari debere,  quibus  fit  concursus  omnium  humo- 
rum, eorumque  digestio  est  absoluta.  Quae  cum 
ita  sint,  intellectu  etiam  est  facillimum,  melancho- 
liam, quae  in  plurimis  morbis  principaliter  peccat, 
aut  suppeccat  saltem  cum  aliis  humoribus  haud 
mixta,  quaeque  difficillime  digeritur,  maximi  inter 
omnes  humores  esse  momenti  ad  dierum  in  crisi- 
bus procreandam  rationem;  quartanarios  ergo  mo- 
tus morborum  praecipue  esse  exspectandos.  Sed 
exemplo  rem  melius  illustrabimus.  Pone  igitur 
phlegma  et  choleram,  in  unam  quidem  formam  red- 
actas, peccare,  melancholiam  autem  suppeeare, 
non  crassam  quidem  sed  subtiliorem  et  digestu  fa- 
ciliorem esse,  ita  ut  simul  cum  cholera  putrescat, 

tunc  primus  dies  morosus  erit  quia  duo  humores 
moventur,  secundus  autem  quietissimus,  quo  nul- 
lus humorum  motus  fiet;  tertio  die  cholera  paro- 
xysmum faciet;  quartus  autem  dies  habehit  melan- 
choliae motum  latentiorem  (quia  subpeccat);  quin- 
tus vero  cholerae  motum  videbit,  sextus  nullius,  at 
vero  septimus  acerbissimum  omnium  paroxysmum 
afferet  concurrentibus  simul  humoribus,  qui  pecca- 
bant, omnibus,  et  nunc,  quia  digestio  est  absoluta 
ac  stimulus  acerbissimus,  crisis  continget  *).  — 
Quum  autem  humorum  conditiones  multiplices  sint, 
(pauci  enim  vel  multi,  crassiores  vel  tenuiores,  mo- 
do tenaciores  modo  magis  soluti,  modo  calidiores, 
modo  frigidiores  esse  possunt)  eorum  concoctio  ac 
motus  iisdem  non  semper  fit  diebus.  Igitur,  si  pri- 
mo die  cum  cholera  etiam  melancholia  movetur,  uti 
in  acutis  morbis,  quibus  materia  est  tenuior  ac  ca- 
lidior, quartanarii  quidem  prodibunt  4,  7,  10,  13 
(ultra  enim  raro  protenditur  status) ; ita  ut  in  acu- 
tissimis, ubi  materies  est  paucissima,  subtilissima 
et  fervens,  jam  die  quarto  crisis  adesse  possit. 
Quum  autem  plurimi  morbi  decursum  mediocriter 
acutum  praebeant,  et  medius  dies  saepius  quam 
extremus  crisin  affert,  et  dies  septimus  in  genere 
acutorum  maxime  criticus  esse  solet;  si  tamen 
quandoque  ad  diem  decimum  tertium  prorogatur 
crisis,  totus  dierum  progressus  ita  se  habet:  pri- 
mus quidem  tristis  est,  duos  enim  habet  motus, 
secundus  placidior,  nisi  duplex  est  febris;  tertius 
motum  cholerae  sentit,  quartus  melancholiae  sed 
latentem,  qua  re  morosus  est ; quintus  cholerae  re- 


i)  motus  cholerae 
motus  melancholiae 

ditum  videt;  sextus  mitis  erit,  septimus  valde  qui- 
dem acerbus,  sed  crisin  non  dat,  quoniam  non  pla- 
ne digestus  est  humor;  octavus  suavior,  nonus  gra- 
vior propter  cholerae  motum;  decimus  latentem  ha- 
bebit melancholiae  motum,  undecimus  cholerae  ma* 
nifestum;  duodecimus  placidus  est,  at  decimus  ter- 
tius saevissimus,  et  ille  quidem  crisin  affert,  quo- 
niam cum  irritamento  maximo  digesta  est  mate- 
ries 2).  At  vero  ubi,  uti  in  morbis  simpliciter  acu- 
tis, secundo  demum  die  motum  dederit  melancholia 
tum  quaternariae  periodi  erunt  2,  5,  8,  11,  14, 
17,  20 ; critici  autem  ex  his  maxime  erunt  11,  14, 
17  et  20,  praesertim  undecimus,  si  materia  non  est 
valde  crassa  ac  multa;  si  chronicis  autem  morbus 
est  vicinior  ad  20  protenditur,  sin  autem,  uti  sae- 
pissime, mediocris  est,  die  14  judicatur.  Notan- 
dum est  etiam  in  tertianis  simplicibus,  quae  autem 
rarius  observantur,  pares  dies  raro  criticos  eva- 
dere, quod  in  eos  non  cadit  paroxysmus  3).  Si 
tertio  autem  die  motum  recipit  melancholia,  quod 
in  morbis  chronicis  fit,  in  quibus  crassa  valde  et 
tenax  et  copiosa  est  materia,  periodi  quidem  erunt 
3.  6.  9.  12.  15.  18.  21.  24.  27.  30  quorum  ma- 
xime critici  sunt  21,  27,  15  secundum  variam  ma- 
teriei indolem.  Qui  vero  dies  quietiores,  qui  gra- 
viores, qui  gravissimi  futuri  sint  ex  subscriptione  4) 
manifestum  est. 

His  expositis  unus  quisque  facile  videbit  cur 


2)  1.2.5,  4.  5,  6.  7.0.9.10.11.12.15. 


3)  1. 2.5. 4. 5, 6. 7. 8. 9. 10. 11.12, 15, 14. 15, 16. 17, 18, 19.20. 
*)  1.  2.  3.  4.  5.  6.  7.  8.  9.  10. 11.  12.  15.  14.  15.  16. 17. 18. 

19.  20.  21.  22.  23.  24.  25.  26.  27.  28.  29.  50. 

ex  Fracastorii  sententia  nimis  justo  subtili  et  in 
praemissis  falsa,  in  consequentiis  tamen  accurata 
et  bene  sibi  constante,  dierum  in  crisibus  alii  prae- 
stent principatu,  alii  sint  principatu  minores,  alii 
medio  modo  se  habeant.  Septimus  enim  inter 
omnes  maxime  criticus  est,  quoniam  eo  die  maxima 
crisium  pars  in  acutis  fit  morbis,  qui  raro  tanta 
vehementia  sunt  ut  jam  die  quarto  dijudicentur, 
neque  tanta  tarditate  ut  ad  decimum  tertium  pro- 
tendantur. Ab  hoc  secundus  principatu  ponendus 
est  decimus  quartus,  qui  in  morbis  mediocriter 
acutis  dijudicationem  secum  ferre  solet.  Eandem 
ob  causam  dies  20  et  21,  hic  in  mediocriter  acu- 
tis, ille  in  chronicis  morbis,  et  11  magis  critici  sunt 
quam  4 et  13.  Dies  autem,  quibus  nullae  crises 
fieri  solent,  sunt  6,  8,  10,  12,  16,  19,  22,  23, 
23,  29.  Sextus  tamen  nonnunquam  criticus  ob- 
servatur in  periodis  tertiae  diei,  vel  ubi  materies 
furens  et  exuberantissima  maximum  procreat  im- 
petum, ita  ut  crises,  quae  eo  die  fiunt  a prava 
materia  originem  ducant,  qua  de  re  saevus  dici 
consuerit  is  dies  atque  tyrannus.  Sic  etiam  dies 
octavus  et  decimus,  et  sequentes  quos  attuli,  cri- 
tices  esse  vix  possunt,  nam  vel  morbus  acutus  ad 
eos  usque  non  protenditur  vel  nxdlius  humoris  ha- 
bent motum.  De  die  vigesimo  octavo  inter  anti- 
quos lis  fuit;  nonnulli  magis  criticum  esse  quam 
vigesimum  septimum  censuerant,  noster  autem  ait 
id  tunc  tantum  accidere  posse  ubi  periodi  erunt 
4,  7,  10,  13,  16,  19,  22,  23,  28.  Postea  ob- 
servationes de  diebus  criticis  proponit  Fracasto- 
rius ; sic  saepius  acerbos  observavit  7 et  20,  acer- 
bissimos autem  omnium  22,  23,  28;  medios  au- 
tem 3,  3,  9,  13,  18.  Diei  13,  quia  criticis  est 
proprinquus,  quoniam  et  impar,  et  inter  periodos 
primi  diei  cadit,  quandam  vim  criticam  tribuit,  nec 
uon  diei  decimo  septimo,  quem  in  secundi  diei,  et 

18,  quem  in  tertia  periodo  invenimus,  et  huic  qui- 
dem praecipue  anticipantibus  paroxysmis  vel  in 
duplicibus  tertianis.  — Indioativos  autem  eos  no- 
minat, quibus  natura  expulsionem  nocentium  et 
crisin  quasi  tentet;  cum  autem  materies  non  omnino 
digesta  sit, -sed  proxima  tantum  ut  digeratur,  cri- 
ses imperfectas  observari  docet,  et  nuntias  criseos 
perfectae,  quae  proximo  die  critico  futura  sit, 
omnesque  dies  indicativos  quartos  semper  esse  a 
die  criseos  perfectae,  qua  de  re  etiam  ex  melan- 
cholia potissimum  dierum  criticorum  pendere  ra- 
tionem demonstrari  posse. 

Praeter  Fracastorium  etiam  alii  illius  temporis 
medici  fuerunt,  qui  quamquam  in  universum  vix 
novam  exhibuerint  theoriam,  observationem  tamen 
dierum  criticorum  haud  negligerent,  maxime  tamen 
vel  Amati  Lusitani  vel  Fracastorii  sententias  se- 
quentes. Sic  imprimis  Jodocus  Lommius,  vir  opti- 
mus, Buranus,  Belga,  sectae  Hippocraticae  adscrip- 
tus,  diligens  morborum  observator,  qui  opus  nobis 
reliquit  maxime  aestimandum,  quo  omnium  fere 
morborum  symptomata,  quaeque  ex  iis  derivari 
possunt  praesagia,  morborumque  discrimina,  adhi- 
bita metliodo  synthetica,  haud  parvo  cuin  eventu 
exponit.  De  diebus  quidem  decretoriis  in  univer- 
sum cum  Fracastorio  consentit;  in  iis  explicandis 
autem  paulo  difficilior  est  intellectu  et  ad  eorum 
rationem  illustrandam  vix  aliquid  fecisse  mihi  vi- 
detur. Quis  eiym  rem  absolutam  esse  putet,  quum 
haec  ille  dicat 5) : „ explent  hunc  numerum  vicena- 
rium (scii,  dierum  criticorum  a tertio  ad  vigesimum 
usque)  tres  septimanae:  sic  ut  dies  octavus  secun- 
dae septimanae  principium,  quartus  decimus  autem 
terminus  ejusdem,  exordiumque  tertiae  (sic  etiam 


’)  Lomm,  observat,  mcd.  lib.  I.  p,  47.  (8.  Ymst.  1748.) 

Hippocrates  judicat)  habeatur.  Jam  quoque  hi  dies 
septenarii  per  quaterniones  digeruntur:  atque  quar- 
tus dies  primi  quatemionis  novissimus  et  secundi 
primus;  tertius  autem  quaternio  a septimo  orsus 
die  clauditur  undecimo,  quartus  hinc  incipiens, 
quarto  decimo  linitur  die;  hic  ipse  dies  initium 
quinti  quaternionis  est  et  decimus  septimus  finis; 
ab  hoc  sextus  incipit  quaternio,  et  vicesimo  ter- 
minatur: ex  quo  apparet  hunc  ipsum  vicesimum 
et  sexti  quaternarii  et  tertii  septenarii  novissimum 
esse.“ 

Ex  his  quidem  elucet  crises  nostrum  septe- 
nario et  quaternario  typo  accidentes  observasse, 
sed  minime  explicatum  video  quomodo  haec  ratio 
crisium  oriatur.  Critici  imprimis  ei  sunt  7,  14,  9, 
11,  20,  27,  5,  4,  3;  mali  autem  et  parum  tuti  vel 
non  judiciales:  6,  S,  10,  12, 16,  21.  Diem  13 raro 
criticum  facit,  tamen  ait,  eum  uti  omnem,  qui  im- 
par sit,  primo  vicenario  crises  habere  posse ; post 
diem  quadragesimum  rarissime  crisin,  sed  potius 
longam  concoctionem,  qua  morbi  solvantur,  sta- 
tuit. Quos  Fracastorius  indicativos  appellat,  Lom- 
mius  cum  Hippocrate  contemplatorios  vocat,  et 
quos  ille  medios,  hic  intercurrentes. 

Laurentius  Jouhertus  (nat.  1529  f 15S3)  vir 
summae  auctoritatis  doctrinaeque,  professor  Mon- 
spelliensis,  cancellarius  et  princeps  regis  medicus, 
acerbus  omnium  jpraejudiciorum  adversarius,  dies 
impares  magis  quam  pares 6)  in  febre  putrida  cri- 
ticos observavit,  ubi  enim  de  hujuscemodi  febris 
curatione  disserit:  „omni,  ait,  studio  incumbentes 
naturae  conatum  exspectaverimus,  indicibus  et  ju- 
dicatoriis diebus,  imparibus  magis,  quam  paribus, 
usque  ad  decimum  quartum  (qui  terminus  est  mor- 


*)  Joubert  Medicina  piactic.  lib,  8.  cap.  4. 

borum  simpliciter  et  exacte  acutorum  rite  obser- 
vatis.“ Quo  ex  loco  tamen  vix  uti  ili.  Sprengel7) 
concludam,  eum  diem  15  potissimum  quam  l4t 
magis  criticum  nominasse,  nam  et  undecimus  et 
nonus,  et  septimus  et  quintus,  et  tertius  impar  est. 
— Diem  sextum  a 3JTusa  Brassavola  in  morbo  epi- 
demico anni  1528  fere  semper  lethalein  observa- 
tum esse,  ex  opere  a Sprengelio  edito  intellexi; 
valde  tamen  miror  illum  virum  perillustrem  illo 
lOco8)  ita  scripsisse:  ,,Ueber  den  sechsten  Tag, 

den  Tyrannen  unter  den  kritisclren  Tagen  wurden 
in  diesem  Jahrhundert  zwei  widersprecliende  Er- 
fahrungen  gemacht.  Musa  Brassavola  beobaebtete 
ihn  namlich  in  der  Epidemie  von  152S  fast  alle- 
mal  todtlicb,  und  Plater  bemerkte,  dass  ein  Ouar- 
tanfieber  mit  dem  sechsten  Paroxysmus  sicli  vol- 
lig  entschied.44  Ouomodo  enim  cum  die  sexto  fe- 
bris continentis  sextus  intermittentis  paroxysmus 
confundi  potest? 

Neque  Prosper  Alpinus  dies  criticos  neglexit; 
ille  enim  vir  (nat.  1555  f 1617)  cui  summa  suo  aevo 
fuit  fama,  medicus  et  botanicus  celeberrimus,  pere- 
grinator, qui  in  Aegypto  aliquamdiu  medicinam  fe- 
cit, consulis  Veneti  familiaris,  postea  professor  Pa- 
tavinus, totius  artis  semioticae  recentioris  quasi 
pater  qui  vocetur,  dignissimus,  haud  parva  ingenii 
alacritate  Graecorum  principia  ac  praesagia  excus- 
sit atque  in  disciplinae  formam  redegit.  Sedulus 
naturae  observator  atque  servus,  in  libro  suo  de 
praesagienda  vita  et  morte  sine  ira  et  studio  Hip- 
pocratica  praesagia  de  omnibus  fere  symptomati- 
bus, quae  quidem  observari  possunt,  per  titulos 
suos  disponit.  Sic  in  illo  opere  egregio , in  quo 


T)  Sprengel  Gescb,  dev  Arznciliundc,  5Tb.  S.314, 
®)  Eodem  loco, 

tamen  scribendi  ratione  aliquantulum  difficiliore  est 
usus,  de  signis  agit  ex  quibus  Hippocrates  de  vi- 
ribus lethalibus  morbi  judicaverit;  praesagia  dein 
ponderat  ab  animae  functionibus,  a calore  et  fri- 
gore corporis,  a viribus  motoriis,  a tremore,  pal- 
pitatione, convulsione,  singultu,  horrore,  in  quibus 
omnibus,  et  si  maxima  ex  parte  vera  sint,  tamen 
nonnulla  inveniuntur,  quae  naturae  minus  respon- 
dere videantur.  Porro  pulsum,  respirationem,  ap- 
petentiam ciborum,  habitum,  partes  corporis,  ema- 
ciationem,  colorem  mutatum,  oculos,  linguam,  hy- 
pochondria, artus,  excrementa,  urinam,  faeces,  su- 
dorem, crises  et  dies  criticos,  haemorrhagiam,  vo- 
mitum, sputa  ex  veterum  sententiis  perscrutatur 
et  quid  inde  fausti  vel  infausti  sit  exspectandum, 
tradit.  Quoad  dies  criticos 9)  plane  eos  ita  sta- 
tuit uti  in  libris  Hippocraticis  constitutos  inveni- 
mus, et  eorum  rationem  explicans,  proclivus  vide- 
tur, qui  Fracastorii  theoriam  sequatur;  tamen  non 
solum  melancholiae  motui  eorum  causam  adscribit, 
sed  etiam  bilis  et  pituitae,  ita  ut  ex  propriis  mo- 
tibus horum  humorum  exuberantium  mutationes 
judiciaque  quibusdam  terminatis  diebus  fiant:  „Hu- 
mores  enim,  inquit,  biliosos  atque  acutos  scimus 
nos  alternis  diebus  moveri,  quaternis  crassos  me- 
lancholicos, atque  ustos  quotidie  pituitosos.44  Prae- 
ter humorum  motum  tamen  et  jam  naturae  ipsi, 
ejusque  excretrici  facultati,  excernenti  ea  quae  eon- 
coctrix  debito  tempore  concoxerit,  magnam  vim 
tribuit  ad  procreandam  dierum  criticorum  rationem, 
qui  quidem  sunt  vel  vere  decretorii,  vel  decretorii 
indices  atque  intercidentes  seu  provocatorii,  in 
quibus  et  aliis  quoque,  quos  non  decretorios  vo- 


9)  Prosp.  Alpinus  de  praesagienda  vita  ct  morte  lib.  VI, 
cap.  IV— XIX. 

cat,  aliquando  tantum  natura  humorum  pervessa 
qualitate,  acri  scilicet  aut  venenosa,  aut  majori  co- 
pia humorum  nimis  irritata,  ante  justum  tempus 
prava  excernit  sicque  judicia  facit.  Porro  etiam 
docet  crises  ab  eo  die  quo  humorum  motus  et 
exuberantia  primum  conspiciatur,  qui  haud  absque 
magnis  morbi  turbis  atque  aegroti  incommodis 
incidet  consueverit,  vix  ultra  quaternionem  abesse, 
siquidem  morbus  sit  celer  ac  vehemens;  ubi  hoc 
autem  non  contigerit,  altero  vel  tertio  etiam  qua- 
ternione  intratuturam  esse,  ita  ut  ex  morborum 
indole  cum  acuta  tum  chronica  crisium  tempus 
praenosci  possit;  quod  tamen,  ut  accuratius  per- 
vestigetur, distingui  oportere  morbos  acutos  in  acu- 
tissimos, qui  usque  ad  diem  quartum,  peracutos, 
qui  intra  septem  dies,  et  simpliciter  acutos,  qui 
die  nono  vel  undecimo  judicentur.  Etiam  ex  viri- 
um conditione  criseos  tempus  praedici  potest,  ubi 
enim  morbus  est  vehementissimus  vires  mox  aut 
prosterni  necesse  est,  adeo  ut  moriatur  homo,  aut 
ad  humorum  noxiorum  excretionem  excitari ; neque 
morborum  motus  celer  et  tardus  ad  talem  cogni- 
tionem inutilis  dst.  Nam  si  ex  aliis  signis  morbum 
die  septimo  solutum  iri  sperare  licet,  observata 
etiam  ejus  celeritate,  potest  quarto  sive  quinto  die 
resolutio  exspectari,  contra  motus  tarditas  ad  no- 
num aut  undecimum  retardare  eam  valet;  optimum 
autem  e morborum  stadiis,  concoctione  et  crudi- 
tate judicium  est  ferendum  de  tempore  crisium, 
quippe  quae  aut  in  stadio  staseos  aut  incrementi 
fiant,  et  quidem  salutares  in  vigore  morbi,  imper- 
fectae et  minus  faustae  in  augmento,  quia  adhuc 
crudus  est  morbus  neque  concoctio  absoluta.  Ip- 
sam criseos  futurae  horam  praenosci  posse  ille  af- 
firmat, paroxysmi  temporibus  accurate  investiga- 
tis; nam  eadem  hora,  qua  paroxysmus  fuit,  et 
judicatio  erit.  — 

Ex  eodem  etiam  autore  cognovi  Ludovicum 
Lemosium  (f  1588)  professorem  Sahnantiacum, 
criticum  eum  quidem  Hippocratis  perscrutatorem, 
libelli  de  praedictione  doctissimum  auctorem,  cri- 
sium dierumque  criticorum  rationem  ac  causam  ad 
ipsius  naturae  vim  humores  corruptos  expellendi, 
ad  paroxysmos  ipsosque  morbos  retulisse  atque 
ad  conditionis  naturam,  qua  utatur  aeger.  *Hisce 
explicatis  et  de  praedictione  a diebus  decretoriis, 
de  signis  crisin  futuram  significantibus,  de  crisibus 
salutaribus  et  exitialibus  cognoscendis,  de  varia 
earum  specie  praedicenda,  aliisque  ad  crises  per- 
tinentibus agit;  quae  tamen  pertractare,  cum  non 
propositum  nobis  sit,  jam  ad  alteram  partem  trans- 
grediemur. 


CAPUT  IV. 

Sec.  XVI.  etiam  doctrina  de  urinis  magis  est 
explicata,  ipsaque  disciplina  dignior  reddita.  An- 
tea enim  medicis  magis  ludibrio  fuerat  ex  illa,  quae 
tunc  erat,  morborum  diagnosis,  auctoribus  praeser- 
tim Arabibus,  ac  saeculorum  barbarorum  medicis, 
qui  omnes  morbos  eorumque  species,  nec  non  cau- 
sas remotas,  resque  plane  alienas  ex  lotio  cogno- 
scendas esse  putabant,  atque  maxima  ex  parte  id 
agebant,  ut  adhibita  uroscopia  prophetes  quasi 
haberentur.  Adeoque  demum  invaluerat  illa  uro- 
mantiae  vesania  ut  nulli  fere  principi  nec  Magnati 
archiater  deesset,  ad  lotium  adspiciendum  quotidie 
advocatus.  Primus  fere  medicos  illos  fallaces  pu- 
blice chstigat  Clementius  Clementinus,  Romanus, 
Leonis  X archiater1):  „ Causa  morborum  inquit 


J)  Lucubrationes  (fol.  Basii  1555)  p.  i>. 

primitiva  non  potest  sciri  ex  urinis  ut  rustici  et 
populares  credunt.  Et  nugivenduli  mendici  in  omni 
aegritudine,'  visa  urina,  dicunt  causam  fuisse  calo- 
rem frigefactum  et  repletionem  corporis.  Et  licet 
liaec  non  possint  ex  urina  colligi,  tamen  plerum- 
que dicunt. “ Et  alio  loco2):  „Patet  igitur  pluri- 

morum ignorantia,  qui  medicum  ex  inspectione 
tantummodo  urinae  posse  omnia  scire  opinantur : 
nec  peritum  quendam  esse  medicum  credunt,  nisi 
per  urinam  omnia  praedicere  sciat : sed  ii  tradendi 
sunt  malis  medicis  perimendi  et  mendicis  exspoli- 
andi vafris  et  versutis,  qui  statim  visa  urina  fin- 
gunt, se  totius  aegritudinis  substantiam  cognoscere 
et  tantummodo  referunt  generalia  quae  aegris  fere 
omnibus  accidere  solent  et  bis  rebus  subtrahunt 
et  capiunt  portantes  urinas,  ex  quorum  verbis  po- 
stea aliquam  faciunt  aegritudinis  conjecturam/4 
Sed  quamvis  uromantiam,  si  hoc  verbo  uti  licet, 
tam  acerbe  vituperaverit,  tamen  urinae  observatio- 
nem haud  spernit,  sed  sedulo  et  colorem  ejus  et 
tenuitatem  et  crassitiem,  spumam  ac  sedimentum 
omissa  tamen  mutata  mingendi  ratione,  scilicet 
enuresi,  dysuria  et  isehuria  contemplatur 3),  quid- 
que inde  eluceat  docet,  et  ita  quidem,  ut  quae 
protulerit  in  universum  haud  inepta  esse  videan- 
tur, qua  de  causa  nonnullas  ejus  sententias  afferre 
liceat. 

Paratur  urina  praesertim  in  hepate,  ubi  san- 
guis concoquitur,  ita  ut  urinae  aquositas  ibi  se- 
questretur; tum  a renibus  et  vesica  recepta  colo- 
rem accipit.  Itaque  non  ex  omnibus  corporis  par- 
tibus deciditur,  et  hepatis  tantum,  renum  et  vesi- 
cae statum  ostendit,  ex  quibus  postea  conjectura, 


®)  L.  i.  P.  2 6. 

3)  paff.  33  seqq. 

utrum  reliquae  etiam  organismi  partes  sanae  sint, 
nec  ne,  colligitur.  Praesagia  autem  ex  urina  pen- 
dent ab  ejus  colore,  crassitie  vel  tenuitate,  ab  hy- 
postasi, a quantitate,  a spuma,  a foetore  materiis- 
que ei  admixtis.  Sana  colore  flavo  est,  statim  au- 
tem post  cibos  sumptos  clarior,  aquae  similior  ex- 
cernitur, quia  calor  naturalis,  qui  digestione  cho- 
leram, urinam  tingentem  parat,  tunc  urina  relicta 
in  stomacho  colligitur;  urina  contra,  quae  diutius 
in  vesica  moratur,  magis  flava  est  ac  crocea.  Tur- 
bida et  asinorum  urinis  similis,  in  cerebri  aposte- 
mate et  morbis  pestiferis  emittitur,  qui  et  calorem 
naturalem  et  choleram  ad  se  trahunt;  lactea  a chylo 
procreatur  ab  hepate  male  digesto.  Aliae  urinae, 
colore  albido  tinctae,  modicum  significant  calorem 
naturalem,  complexionem  frigidam  et  humores  phleg- 
maticos , pallida  melancholicos;  alba,  spermati  si- 
milis: pituitam,  apostema  frigidum,  paralysin  vel 
apoplexiam.  Urina  saniosa  aperturam  apostematum 
arguit:  quandocunque  autem  arenulas  calculi.  — - 
Lotium  rubrum  et  crassum  ab  hominibus  tempera- 
mento sanguineo  instructis  excernitur;  fulvum  a 
cholericis;  rubrum  etiam  observatur  in  humorum 
abundantia  et  in  plurimis  febribus;  pulvere  autem 
insuper  refertum  et  sine  sedimento  in  febribus  exi- 
tialibus. Minctus  cruentus  aperturam  venarum  de- 
monstrat, et  in  crisi  saepius,  aliis  symptomatibus 
violentibus  haud  apparentibus,  salutaris  animadver- 
titur; sin  autem  tenuis,  foetidus  et  guttatim  emit- 
titur, ulcera  fere  insanabilia  significat.  Urina  rubra, 
in  cujus  superficie  color  viridis,  oleo  similis  con- 
spicitur, plerumque  mali  ominis  est  et  saepe  mor- 
talis ; significat  enim  phthisin,  hecticam,  liquefactio- 
nem  pinguedinis,  corporisque  dissolutionem;  in  me- 
lancholicis autem  morbis  spem  salutis  reducit;  uri- 
na rubra  sed  aquosa,  loturae  carnis  recentis  simi- 
lis, in  hepatis  morbis  observatur  atque  renum.  — 

Fusca  ac  icterica  mingitur  si  meatus  obstruitur, 
quo  in  vesicam  felleam  proficiscitur  bilis,  indeque 
prolabitur  in  viscera;  ad  nigredinem  saepe  tendit 
in  febribus  complicatis.  Urina  ignea  valde  acuta, 
maximos  in  praeputio  provocans  dolores,  a salse- 
dine ciborum  vel  humorum  exsiccatione  oritur;  et 
si  in  tali  conditione  perseverat,  vesicam  exulcerat 
et  sanguinea  et  saniosa  apparet.  Colore  autem  pa- 
rum viridi  praedita,  significat  magnum  frigus;  in 
mulieribus  autem  purgationem  matricis;  in  pueris 
lactantibus  indigestionem  et  frigiditatem;  plane  au- 
tem viridis,  similis  succo  foliorum  porri,  portendit 
adustionem  humorum,  membrorum  incendium  ac 
mortem,  et  a spasmis,  venenis  et  humoribus  pesti- 
feris originem  ducit.  Quae  insuper  est  nigra,  prae- 
sertim parca  et  crassa,  perniciosa  est;  e maximo 
enim  calore  febrili  vel  maximo  frigore,  calorem  na- 
turalem exstinguente,  proficiscitur;  sin  vero  larga 
est,  morbi  saepius  superantur,  uti  quartana,  sple- 
nis tumores,  lapides  renum  ac  vesicae,  vel  men- 
strua retenta  purgantur;  ubi  albam  et  aquosam  se- 
quitur, levamen  fere  semper  affert;  si  cum  dolori- 
bus emittitur  viarum  plerumque  ulcera  adesse  est 
testis,  praecipue  si  in  fundo  facit  residentiam  sa- 
niosam. 

Crassa  nominatur  urina  si  concussa  in  paucio- 
res majores  partes  disrumpitur,  majoremque  spu- 
mam et  firmiores  ampullas  producit;  clara  tamen 
et  haec  esse  potest.  Si  contraria  indole  gaudet, 
tenuis  est,  quae  simul  turbida  nonnunquam  obser- 
vatur. Urina  crassa  non  solum  frigidis  a morbis  sed 
etiam  a calidis  paratur;  urina  tenuis  rarius  occur- 
rit, saepius  tamen  in  morbis  e laesa  digestione 
oriundis,  uti  in  diabete,  vel  si  qui  propter  frigus 
vel  propter  sumta  diuretica  saepius  mingunt.  Crassa 
tamen  in  quocumque  morbo,  si  quidem  appropin- 
quante criseos  tempore  non  attenuatur,  mala  est 

ac  perniciosa  et  debilitatis  digestivae  signum  po- 
tentiaeque  morbi ; urina  tenuis,  si  per  convalescen- 
tiam durat,  morbi  recidivi  fert  suspicionem;  sin 
vero  sine  convalescentia  ingrossatur,  liquefactionis 
humorum  et  hecticae  est  indicium.  In  hac  tamen 
contemplatione  non  negligendum  est,  juvenum  uri- 
nas esse  mediocres  et  aequales,  quoad  substantiam 
tenues,  quoad  colorem  flavas  clarasque,  senum  te- 
nuiores, nonnunquam  tamen  propter  materierum  ex- 
pulsionem etiam  crassiores,  quia  juvenum  vires 
longe  sunt  potentiores  quam  senum.  Urina  quae 
ex  parte  est  tenuis,  ex  altera  crassa,  partim  di- 
gesta est,  partim  indigesta,  et  materiae  diversum 
probat  statum.  Urina  larga,  quae  crassa  est  vel 
turbida  quaeque  facile  mingitur,  bonum  fert  morbi 
exitum : cito  tamen  faciat  liypostasin  in  fundo  et 
clarescat,  quia  per  urinae  vias  saepe  nocua  expel- 
lit natura  crisinque  facit,  quo  etiam  fit  ut  praesa- 
gia ex  urinae  crassitie  et  tenuitate  'meliora  sint 
quam  ex  ejus  colore,  diversis  rebus  mutabili;  sub- 
stantiam enim  urina  in  hepate  concipit,  in  renibus 
et  vesica  tantum  coloratur.  Si  urina,  postquam 
micta  est,  condensari,  ingrossari  aut  attenuari 
videtur,  vel  clarescit  et  secernit  sedimentum, 
naturam  digestioni  incumbere , inde  perspicuum 
est;  sin  vero  post  emissionem  statim  corrumpi- 
tur, humorum  dissolutionem  ac  putredinem  arguit. 

Quod  ad  sedimentum  attinet,  quae  crassior 
urinae  est  pars,  quae  paulo  postquam  evacuata  est, 
a reliquis  secernitur,  et  in  unum  colligi  solet,  opti- 
mum est  album,  leve  ac  aequale,  nubibus  vel  la- 
nae candidae  flosculis  simile.  Componitur  autem  e 
phlegmate  digesto,  qua  de  causa  phlegmatici,  otiosi, 
epulones  et  opimi  plus  sedimenti  quam  macilenti, 
sobrii  laboriosique  gignunt.  Jam  in  augmento  morbi 
sedimentum  parari  incipit,  et  in  dies  tunc  magis 
colligitur,  et  quo  citius  apparet,  eo  citius  sanaJbi- 

tur  morbus,  quia  signum  est  digestionis  adhuc  vi- 
gentis; humoribus  enim  nondum  digestis,  hyposta- 
sis non  secernitur,  nisi  mala,  qualis  est  rubigino- 
sa,  maculosa,  pulverulenta.  Hypostasis  uncta  et 
pinguis  phthisin  indicat  vel  hecticam  et  dissolutio- 
nem; fulva  portendit  ardentem  choleram,  rubea  et 
crassa  sanguinis  abundantiam;  tenuis,  rubea,  ignea 
inquietudinem,  taedium,  dolores;  fusca  et  nigra 
saepe  splenis  sanitatem  restituit;  sanguinis  guttu- 
lae, parum  permixtae,  ex  urinarum  viis  sunt  ortae ; 
calculi  parvi,  uti  arenula  a renibus  veniunt.  Nu- 
becula in  superficie  natans  apostema  vel  expulsio- 
nem criticam  indicat. 

Spuma  autem  in  urina  ex  viscositate  humo- 
rum proficiscitur  vel  ex  aere  in  mingendo  ei  ad- 
misto; quo  diutius  autem  spuma  durat,  eo  magis 
est  signum  humorum  glutinosorum  ac  tenacium, 
morborumque  gravium,  praesertim  renum.  Neque 
copia  lotii  omittenda  est ; praesente  enim  diarrhoea, 
vomitu  vel  sudore  minor  est,  etiam  in  fame,  labo- 
ribus et  febribus  ardentibus;  praeter  has  causas 
significat  urina  parca  debilitatem  digestionis  et  hy- 
dropem. Largiorem  procreant  urinae  fluxum  diu- 
retica, uberior  poius,  frigus,  diabetes ; urina  autem 
mox  larga,  mox  parca  indigestionem  humorum  et 
debilitatem  demonstrat;  si  vero  in  morbis  acutis  * 
cum  larga  lotii  excretione  convalescentia  non  con- 
spicitur, ne  in  spasmos  vel  in  hecticam  abeant,  est 
timendum;  urina  in  morbis  acutis  guttatim  tantum 
emissa,  cerebri  affectionem  sive  amentiam  indicat. 

Mulierum  urinae  sunt  albiores,  crassiores  et 
deformiores  quam  virorum,  ob  earum  frigiditatem, 
debilitatem,  abundantiam  excrementorum  et  ampli- 
tudinem meatuum,  per  quos  matrix  totius  sentina 
corporis  purgatur.  Prima  post  coitum  emissa  urina 
seminis  filamenta  secum  ducit  et  pinguis  est;  quae 
primo  conceptionis  tempore  excernitur,  saepe  co- 

lorem  iridis  exhibet ; prope  partum  fit  rubea,  magis 
densa  et  turbida,  frequentiusque  emittitur.  Hyposta- 
sis gravidarum  in  superficie  natat,  vel  in  medio 
pendet.  — Certum  tamen  judicium  ex  sola  urina 
de  nullo  fere  morbo  est  stabiliendum,  quum  per 
multas  res  fortuitas  lotii  color  et  substantia  mute- 
tur; sic  crocus  croceum  facit,  olera  viride,  cibi 
salsi  nigrum,  ita  etiam  vina  et  lac.  „Qua  ex  re, 
ait  Clementius,  judicium  de  morbis  ex  urinae  sola 
contemplatione  collectum,  anceps  est  et  saepe  fal- 
lax, ne  (pie  ex  illa  absque  aliis  indiciis  morbi  pos- 
sunt cognosci,  nam  et  hypostasis  per  motum  et 
conquassationem  valde  mutatur.  Errant  ergo  ii, 
qui  non  admittunt  medicum , nisi  per  urinam  omnia 
praedicere  sciat,  et  medicorum  experientiam  expe- 
riri conantur  ostendendo  unam  pro  alio  aut  vinum 
vel  syrupum  acetosum  et  similia;  et  medici  ne  con- 
ditionem amittant,  fingunt  sese  nosse  urinam  et  re- 
ferunt accidentia  generalia,  quibus  aegri  communi- 
ter laborare  solent.44  Similiter  de  uroscopiae  va- 
nitate sensere  Christophorus  Clauser  (1(535), 
Franc.  Emerich,  Troppaviensi-Silesius * *  4).  Bruno 
Seidel,  Prof.  Erphordiensis 5)  et  Guil.  Ad.  Scribo- 
nius 6). 

Sed  ad  alium  jam  virum,  his  multo  majorem 
et  clariorem,  patriae  quoque  nostrae  civem  animum 
nunc  convertamus,  scilicet  ad  Johannem  Langium. 
Perillustris  ille  vir,  natus  Leobergae  anno  1470, 
mortuus  a.  1565,  Lipsiae  philosophiae  studiis  pri- 
mum se  dedit,  ibique  philosophiae  magister  re- 


«)  Non  solum  ut  Sprengelius  adfert  in  libro  1(132  edito,  sed 

jam  in  libro : Usus  dexter  auxiliorum  medicorum.  No- 

rimberg.  1357.  4. 

5)  De  usitato  apud  medicos  urinarum  judicio.  1362.  8. 

6)  De  inspectione  urinarum  ctc.  Basii,  1385,  8. 

nuntiatus,  Plinium  publice  explicavit,  quem  quum  < 
ipse  rerum  naturalium  amantissimus  esset,  deli- 
cias suas  nominare  solebat.  Postea  autem  me- 
dicinae studio  plane  deditus,  Italiamque  profe- 
ctus , magno  cum  fructu  Leonicenum  audivit,  Pi- 
sisque medicinae  doctor  est  creatus.  In  patriam 
reversus,  sedem  fixit  Heidelbergae  et  quatuor  ele- 
ctorum archiater,  longissima  itinera  conficiendo  per 
Hispaniam,  Italiam,  Francogalliamque,  et  inultorum 
hominum  perlustrando  mores  et  urbes,  plurimarum 
rerum  prudentem  usum  et  experientiam  consecutus 
est.  Medicus  insuper  admodum  felix,  qui  etiam  in 
pestifero  quodam  morbo,  totum  Palatinatum  deva- 
stante , plurimos  aegrotos  in  integrum  restitueret, 
inultum  sane  contulit  ad  immutandum  medicinae  il- 
lius temporis  ingenium  ac  indolem;  ad  veterum 
enim  studium  reversus,  Arabistarumque  praesertim 
perversitati  oppositus,  ad  naturam  ipsam  observan- 
dam medicorum  animos  revocare  studuit,  totamque 
medicinam  ab  omnibus  ,, impostoribus,  agyrtis,  cir- 
culatoribus, monachis  apostatis,  perfidis  et  Chri- 
stiano nomini  infestis  Judaeis,  indoctis  parochia- 
rum sacrificulis,  chymistis  carboniperdis,  vetulis 
fatidicis “ liberare  studebat,  qui  quidem  nihil  me- 
dicinae nisi  infamiam  pararent  et  per  hominum  mor- 
tes experimenta  agerent.  Sic  imprimis  in  celeber- 
rimo suo  opere,  cui  titulus  est:  „ Epistolae  medi- 
cinales “ quo  magnam  et  variam  rerum  ad  medici- 
nam pertinentium  copiam  doctissime  exposuit,  in- 
deque  famam  ac  gloriam  sibi  conciliavit  immorta- 
lem, in  eos  invehitur7),  qui  ineptissimi,  inspecta 
urina , aegro  autem  non  conspecto , neque  de  sin- 
gulis rebus  examinato,  statim  de  morbo  proferant 
judicium.  Eo  etiam  loco  conqueritur  a Germaniae 


7)  Epistolae  medicinales  lib.  I,  epist.  XI, 

medicis  semioticen  vel  ignorari,  vel  ob  desidiam 
negligi;  qui  ut  ignorantiam  suam  dissimulent,  e lo- 
tio solo  morborum  indolem  cognosci  posse  con- 
tendant; quo  factum  sit,  ut  apud  exteros  illi  haud 
magni  aestimentur  et  medicina  despecta  jaceat; 
nam  sine  semioticis  studio  alteram  medicinae  par- 
tem, therapeuticam  subsistere  non  posse;  quae  qui- 
dem morbos,  e signis  pathognomonicis , e functio- 
num turbatione’,  e decursu,  nec  non  e causis  dili- 
genter investigatis  dignoscere  edoceat.  Obsecrat 
ergo  eos,  qui  ex  sola  urinae  inspectione  totam  me- 
dicinam pendere  credant,  ut  ad  has  res  animum 
accuratius  intendant;  ex  urina  enim  morbos  tan- 
tum hepatis,  renum,  vesicae  atque  humorum  totius 
vasorum  venosi  generis  ex  parte  dignosci  posse, 
et  qualis  in  iis  sit  vis  naturae,  concoctrix  atque 
digerens,  inde  colligi;  cerebri  autem  morbos,  tho- 
racis, puhnonum,  articulorum  et  intestinorum  ex  lo- 
tio minime  perspici,  sed  examinando,  haec  explo- 
rari debere.  „At  nostrates,  ait,  ex  schola  Alexan- 
drinorum medici  sedentarii  ne  a vulgo  inscitiae  ar- 

§uantur,  qui  medicos  ex  lotio  omnia  nosse  credit: 
e morborum  causis  et  symptomatibus  aegrum  per- 
contari erubescunt;  ac  ut  temerario  inertis  vulgi 
judicio  se  indulgeant,  de  morbis  ex  urinae  judicio 
nugari  non  verentur.  “ Et  aliis  quoque  iocis  8) 
(saepe  enim  idem  repetit)  hos  medicinae  imposto- 
res castigat,  affirmatque  bene  sibi  esse  notum,  se 
ab  illis  infestari,  quod  ineptum  eorum  in  discernen- 
dis morbis  ex  urina  damnaverit  judicium ; illos  tamen 
se  contemnere,  nam  qui  diagnosticam , longo  inter- 
vallo therapeuticam  praecedentem,  quaeque  sine  illa 
nullius  frugi  esse  possit,  neglexerint,  nec  a limine 
salutasse  videantur,  eos  medicorum  nomine  esse 
indignos.  Hoc  a veteribus  medicis  jam  observatum 


•)  Ibid.  lib.  II,  XXIII;  Iib.  II,  XL;  lib.  DI,  VI. 

fuisse  testatur,  qua  de  re  miratur,  quod  Calenus 
tantus  polyhistor,  tantusque  medicinae  fautor  ac 
conciliator,  diagnosticam  nulla  exacto  methodo  ex- 
coluerit, sed  passim  tantum,  praecipue  in  libello 
de  artis  constitutione  ejus  semina  sparserit.  Ne- 
que Avicennam,  Rhasin,  Paulum  ab  Aegina,  Aetium, 
Actuarium,  Alexandrum  Trallianum  quo  ad  semio- 
ticen  laudat,  qui  quidem  signa  morborum  in  «ingu- 
lis  capitulis  tractaverint,  sed  adeo  indistincte,  ut 
quid  in  morbis  sit  pathognomonicum  aut  accidens 
nec  essentiale,  alterum  ab  altero  vix  discerni  pos- 
sit, iliorumque  medicina  diagnostica  confuso  De- 
mocriti chaoti  similis  sit. 

Quamquam  igitur  Langius  iis,  qui  ex  lotio  solo 
morbos  cognoscere  voluerint,  valde  adversarius 
est,  observationibus  tamen  hujus  signi  literae  me- 
dicinales haud  carent;  quarum  ut  ingenium  pa- 
teat, nonnullas  collectas  addam.  Urina,  quae  in 
laesis  visceribus,  hepate  vel  praecordiis  colore  et 
substantia  sanorum  urinis  similis  mingitur,  et  hy- 

fmstasin  albam,  lenem,  puri  exacte  concocto  siini- 
em  praebet,  non  solum  concoctionem  morbi  sed 
etiam  virtutes  naturales  morbi  viribus  longe  po- 
tentiores  esse,  easque  in  criseos  conflictu  victori- 
am obtenturas,  vere  testatur;  et  quamquam  pul- 
monum affectiones  atque  cerebri,  matricis  et  ner- 
vorum ex  lotio  perspici  non  possunt,  tamen  ab 
omni  interni  visceris  vomica  sanies  per  lotium  ex- 
purgari potest;  sic  exempli  gratia  9)  in  pubnone  per 
arteriam  et  venam  cavam,  hepar  et  venas  emulgen- 
tes ad  renes,  indeque  ad  uretheres  et  vesicam 
pus  delahitur.  — Urina10)  in  senibus  haud  raro 
salsedine  abundat,  cum  corpus  senile  sit  siccum 
![  . * 

I ' 

a)  Lib.  II,  XL. 

*»)  Lib.  I,  XXVI. 

nec  dulci  phlegmate  sed  falsis  humoribus  scateat, 
et  concoctio  ob  virium  imbecillitatem  longius  po- 
stulet temporis  spatium.  Urinae  stillicidium11)  sive 
stranguria  recto  intestino  aut  utero  inflammato 
observatur,  atque  etiam  ob  urinae  ipsius  acrimo- 
niam atque  ardorem,  e sanguine  humoribus  serosis 
ac  nitrosis  nimis  permixto  ortum  esse  potest,  qui 
humores  cum  urina  a renibus  attracti  et  per  ure- 
theres  in  vesicam  delapsi,  illam  ita  irritant,  ut  eos 
ad  justum  usque  excretionis  tempus  ferre  non  pos- 
sit sed  continuo  guttatim  sese  liberare  cupiat;  quod 
etiam  per  pus,  e renibus  suppuratis  in  vesicam 
translatum,  accidere  potest.  Senes  autem  quum 
propter  nitrosam  humorum  naturam  acredine  abun- 
dent, stranguria  citius  quam  juvenes  corripiuntur 
et  difficilius  sanantur;  porro  etiam  cantharidum 
usum  illa  dysuria  saepius  sequitur.  Pestis12)  ex 
lotio  erui  non  potest,  nam  teste  Avicenna  in  hoc 
morbo  funesto  urina  ei  est,  quae  a sanis  excerni- 
tur, simillima ; licet  enim,  sanguis,  aliique  humores 
a virulento  illo  contagio  corrumpantur  et  labefac- 
tentur, non  statim  purescunt  tamen,  nec  mistione, 
uti  in  febribus  putridis,  principio  conturbantur,  qua 
de  causa  urina  substantia,  eoiore  et  sedimento  lau- 
dabilis conspicitur.  — Urinam  optimam13)  habet 

Suae  ,, substantia  mediocri  et  colore  citrino  est 
iaphana:  in  cujus  fundo  sedimentum  album  ae- 
quale et  leve  subsidet;  ea  enim  salutare  in  febri- 
bus digestionis  et  criseos  indicium:  aut  si  saltem 
habet  nubeculam  candidam,  in  medio  pendulam, 
vel  in  sublimi  specie  aranearum  telae  enatantem, 
quam  Graeci  ob  id  ipsum  enaeorema  dicunt et 


»)  Lib.  I,  XIVL. 
»*)  Lib.  II,  XXIIL 
«)  Lib.  II,  XLI. 

haud  obscure  inchoatam  humorum  concoctionem 
indicat.  Quanto  igitur  urina  colore  et  substantia 
iisque  quae  continet,  ab  hac  specie  degenerat, 
tanto  facultatis  naturalis  et  concoctricis  in  jeeinore 
et  venoso  vasorum  genere  et  membris  solidis,  a 
quibus  hypostasin  suam  destringit,  et  quasi  deli- 
bat albedinem,  vires  esse  imbecilliores  indicat. 
Urina  plane  aquosa  semper  fere  malae  est  indolis, 
humorum  significat  cruditatem,  mortemque  ac  de- 
lirium non  raro  antecedit.  Nec  minus  crudum  est 
lotium  nigrum;  fuscum  ab  adustione  atrae  bilis, 
rubrum  a sanguinis  crudi  abundantia  proficiscun- 
tur, neque  concocta  habentur;  quorum  ultimum 
non  solum  in  febribus  sed  etiam  in  hydrope  pro- 
pter obstructionem  vasorum  et  humorum  putredi- 
nem animadvertitur,  et  haud  raro  colorem  igneum 
prae  se  fert.  — Uberius  etiam  exploratam  video 
urinam  ab  Prospero  Alpino , qui  in  praeclaro  suo 
opere  de  praesagienda  vita  et  morte  in  singulis 
capitibus14)  et  praedictionem  ab  urinis,  quid  sit 
urina,  quomodo  fiat,  atque  quantum  faciat  ad  prae- 
dicendi methodum,  et  variarum  urinarum  causas, 
nec  non  eas,  quae  salutem  vel  mortem  praenunti- 
ant, accuratius  tractavit,  et  ita  quidem,  ut  Hippo- 
cratis semper  et  Galeni  dicta  (in  toto  opere  hoc 
invenies),  afferat.  Quae  nobis  tradit,  haecce  fere 
sunt:  Est  urina  serosum  excrementum  sanguinis 
a renibus  attractum,  per  uretheres  in  vesicam  de- 
latum, quod  ab  illa  tunc  excernitur.  Quoad  sub- 
stantiam vel  tenuis,  vel  mediocris  est,  et  vel  diu 
in  hac  conditione  perseverat,  vel  mox  contrariam 
recuperat ; porro  quoad  qualitatem  triplex  ejus  dif- 
ferentia: coloris  scilicet,  liquoris  et  odoris.  Nec 
copia  quidem  semper  eadem  est,  nec  contentum; 


M)  De  praesagienda  vita  et  inorte  cap.  XII.  seqq. 

quod  si  in  fundo  residet  hypostasis  (residentia, 
subsidentia,  sedimentum)  vocatur;  si  medium  lo- 
cum vasis  occupat:  sublimia  (sublimationes , su- 
spensa, sublixnamenta) ; denique  si  supremo  loco, 
juxta  superficiem  observatur,  nubes  (nubecula). 
Sedimentum  vel  crassum  vel  tenue,  vel  continuum 
vel  divulsum  et  inaequale  occurrit,  nec  eundem 
semper  praebet  colorem  et  odorem.  Nonnunquam 
porro  quasi  squamae  animadvertuntur  vel  ad  muci, 
farinae  atque  puris  simillitudinem  accedit  sedimen. 
Non  omnes  autem  morbi  urinis  indicantur,  sed  fe- 
bres tantum,  exceptis  heeticis,  et  inflammationes, 
etsi  eae,  quae  thoracis  partes  et  ventris  occupant, 
primo  sputis  et  alvo  significantur.  Urina  tenuis  in 
febribus  concoctionem  debilem  denotat  et  obstruc- 
tione vasorum  sanguiferorum  aut  renum  aut  vesi- 
cae procreatur:  ubi  talis  perseverat,  flavae  bilis  ni- 
hil ei  admixtum  esse  elucet,  qua  de  causa  totum 
ejus  impetum  in  caput  ferri  significat,  sicque  deli- 
ria et  plirenitidem  praesagit,  vel  mortem  vel  morbi 
longitudinem  vel  recidivas;  sin  vero  cum  aliis  si- 
gnis salutaribus  conjuncta  est,  morbum  per  absces- 
sum sanatum  iri  indicat.  Crassa  contra  conco- 
quente natura  et  sublata  obstructione  apparet.  Si 
tenuis  post  tempus  aliquod  crassior  evadit,  natu- 
ram concoctionem  parare  manifestat;  quae  simul 
larga,  ni  a largiore  potu  originem  ducat,  a majore 
corporis  humiditate  fit  et  diebus  decretoriis  salu- 
taris dicitur,  praesertim  si  subsidet;  etiam  acris, 
quae  in  mingendo  dolores  provocat  in  acutis  mor- 
bis bona;  copiosa  tamen  et  tenuis,  potum  inge- 
stum excedens,  cum  malis  reliquis  symptomatibus, 
infausta  est.  Parca  observatur  ubi  potus  rarius 
sumitur  vel  humiditas  maxima  ex  parte  per  alvum 
aut  sudorem  expurgata  est,  vel  ubi  in  febribus 
ardentibus  et  inflammationibus  magnus  calor  san- 
guinis serum  consumsit;  vel  ubi  urinarum  viae  sunt 

obstructae.  Lotium  crassum,  magnam  copiam  hu- 
morum crassorum  et  crudorum  arguit,  praesertim 
si  residentiam  non  facit,  et  in  morbis  acutis  per- 
niciosum, praesertim  si  incipiente  morbo  occurrit  et 
tunc  sedimen  deponit.  — Pinguis  urina,  oleo  similis 
ab  adipis  colliquatione  totiusque  corporis  originem 
ducit,  qua  de  re  pessimae  est  indolis,  praesertim 
si  pinguedo  in  superficie  natans,  telis  aranearum 
similis  est ; quae  colore  tamen  et  crassamento  tan- 
tum oleo  similis  emittitur,  saepius  fausta  animad- 
vertitur. Urina  nigra  mingitur  vel  propter  humo- 
rum melancholicorum  crassitiem,  vel  atra  bile  re- 
dundante, aut  propter  sanguinem  ustum,  copiosius 
excretum.  Quae  clara  mingitur  mox  autem  turba- 
tur, cruda  quidem  est,  sed  concoctionem  incipi- 
entem declarat;  sic  etiam  quae  turbida  sedimen- 
tum facit  et  tunc  clarescit;  quae  turbida  micta  ta- 
lis remanet,  subjugalis  etiam  denominata,  quod  ju- 
v.  mentorum  urinis  sit  similis,  crassos  arguit  humo- 
res calore  agitatos  atque  flatibus,  et  a concoctione 
naturam  adhuc  remotam  esse  testis  est.  Sedi- 
mentorum in  urinis  diversitas  pendet  ex  varia  fla- 
tuum generatione  et  mistione;  ubi  enim  in  urinis 
flatuum  copia  adfuerit  ad  supremum  locum  vasis 
defertur,  ubi  minus,  ad  medium,  ubi  nulli,  in  fun- 
dum. Postremo  si  est  album,  leve  et  per  omne 
tempus  aequale,  coctionem  denotat  et  sublimento 
melius  est,  hoc  rursus  nubecula  exoptatius.  Hy- 
postasin  crassam  et  largam  homines  excernunt 
otiosi,  qui  in  crapulis  vitam  ducunt,  humoribusque 
crassis  laborant,  divulsam  et  inaequalem  ii,  in  quo- 
rum venis  crassi  adsunt  flatus,  qui  natura  discuti 
et  solvi  haud  facile  possunt.  Sedimen  ad  farinae 
formam  accedens  vel  squamulas  exhibens,  vel  fur- 
furaceum,  malum  putatur,  et  saepe  lethale  est; 
etiam  divulsum  inoptatum;  nigrum  autem  pessimum 
in  morbis  acutis;  subrubrum  coctionis  debilita- 

tem  demonstrat;  nubecula  suspensa  deliria  saepius 
indicat.  — Quoad  colorem,  lotium  album  maxime 
desideratur;  rubrum,  quod  a sanguine  fit  incoctiore 
et  serosiore  jecinoris,  vel  e venis  ruptis  et  apertis, 
vel  ex  exulceratis  renibus  et  vesica,  coctionem 
deficientem  indicat;  sic  etidm  flavum.  Viride  ma- 
lum est;  proficiscitur  enim  a porracea  bile,  quam 
cibi  ingrati  minusque  apti  in  ventriculo  genuere; 
vel  ab  humoribus  nimio  incendio  aeruginosis  red- 
ditis; pessimum  lividum  ac  nigrum,  quod  quidem 
in  morbis  acutis  nunquam  absque  periculo  obser- 
vatur; quae  perpetuo  est  nigra,  aquosa,  tenuis  cum 
aliis  signis  infaustis  juncta,  mortem  ostendit  urina, 
praesertim  sedimine  nigro;  quae  vero  secundis  signis 
juncta  per  tempus  tantum  nigrescit,  haud  semper 

Serniciosa  uti  in  lienosis  iisque  qui  sanguine  abun- 
ant  melancholico  vel  qui  suppressis  mensibus  la- 
borant. Commendatur  lotium  subflavum,  subrufum, 
subcroceum,  modice  pallidum,  subluteum  et  subru- 
brum, si  quidem  sedimen  facit.  Optima  est  urina 
quae  recte  valentium  maxime  est  similis,  colore 
modice  croceo,  substantia  mediocri,  cujus  quanti- 
tas potui  respondet,  quaeque  sedimen  deponit  al- 
bum, leve  ac  aequale.  Observanda  tamen  est  in 
urina  corporum  temperies  viscerumque  praecipue, 
porro  aetas,  sexus,  vitae  ratio,  quae  omnes  res 
urinam  mutare  possunt ; sic  coloratior  est  quae  ab 
hominibus  calidioribus  emittitur,  a juvenibus  ex- 
creta tenuior  et  discoloratior  est.  Mulieres  cras- 
siores et  discoloratiores  mingunt  urinas,  sic  qui 
crapulis  indulgent;  qui  contra  inedia  usi  sunt  te- 
nuiores cum  parciore  sedimine.  Urina  insciis  ae- 
grotis emissa , pessima ; cerebrum  enim  affectum 
esse,  vel  naturalem  facultatem  exstinctam,  inde 
elucet;  saepe  etiam  in  exitiosissimis  febribus  urina 
mingitur  recte  valentium  similis;  mortem  autem  in 
iis  praesagit;  nam  cerebrum  vel  bilis  tunc  maxime 

afficitur  et  nihil  humorum  noxiorum  cum  urina  ex- 
cernitur. 

In  hac  tamen  expositione  facere  non  possum,  ut 
Petrum  Foreestum,  virum  excellentissimum  trans- 
eam. Praeclarus  ille  vir,  bono  loco  natus  (a.  1522 
fl597)  Alkinario  oppido,  Lovanii,  Romae,  Parisiis 
et  Bononiae  literis  operam  navavit,  et  medicinam  de- 
inceps fecit  Delphis,  Lugduni  Bat.  et  Alkmarii  magna 
cum  gloria  et  in  vasto  curationum  observationumque 
propriarum  opere  monumentum  nobis  reliquit  ingenii 
sui,  omni  admiratione  dignissimi,  in  quo,  prodigiorum 
haud  cupidus  ad  simplicitatem  et  veritatem  omnia 
descripsit  et  magno  numero  historiarum  morborum 
illustravit.  Celeberrimum  etiam  condidit  librum 
contra  uromantes,  quo,  quae  ex  urina  eluceant, 
quaeque  inde  cognosci  non  possint,  magno  cum 
ingenii  acumine  edocet.  Vasorum  sanguiferorum 
hepatisque  conditionem  inde  erui  posse  fatetur,  in 
'peste  tamen,  febribusque  intermittentibus  judicium 
ex  ea  respuit,  atque  monet  non  esse  negligendum 
idem  saepe  lotium  mortem,  idem  salutem  indicare, 
et  in  morbis  plane  contrariis  eandem  urinae  indo- 
lem observari,  quamque  enim  corporis  partem  suum 
habere  canalem,  per  quem  materiem  morbosam  eva- 
cuet; sic  in  pectoris  morbis  magis  ex  sputo,  quam 
ex  urina  praesagium  esse  pronunciandum;  insuper- 
que  lotium  cibo  et  potu,  corporis  exercitatione, 
anni  tempestate,  aegroti  temperamento,  aetate,  aliis- 
que  causis  valde  mutari;  sic  etiam  neque  sexum, 
neque  graviditatem  ex  urina  perspici  posse.  Cau- 
telas etiam  affert,  quibus  observatis  demum  de 
urina  sit  judicandum ; veluti  praescribit : eam,  dum 
inspiciatur  non  esse  movendam:  matulam  pelluci- 
dam et  in  fundo  haemisphaericam  esse  debere,  ut 
nubecula  vel  sedimentum  formare  sese  possint; 
neque  e vase  in  aliud  esse  transferendam.  Vitu- 
perat porro  medicos,  qui  lotium  in  aedes  suas  al- 

latum  inspiceant,  indeque  de  morbo  judicarent  pri- 
usquam aegrum  viserint,  casumque  affert,  quo  visa 
aegri  urina  albida,  clara,  aquosa  ipse  morbum  le- 
vem esse  crediderit;  cum  autem  ad  lectum  pro- 
pius accesserit,  in  vehementissima  febre  versan- 
tem invenerit  aegrum,  ita  ut  tunc  ex  urina  deliria 
et  mortem  praedicere  potuerit.  Contra  hos  ergo 
medicos  militans,  eorum  detegit  fraudes  et  erro- 
res, et  absurda  affert  praesagia  ex  lotio  solo  edita. 

Sed  ut  priusquam  libellum  finiamus,  unum  sal- 
tem ex  iis  qui  doctrinam  de  urinis  paululum  sub- 
tilius tractavisse  videntur,  commemoremus,  Hercu- 
lem di  Sassonia  potissimum  elegi  in  quo  paullo 
versarer  accuratius,  cum  Thomae  Fieni,  (nat.  1567 
f 1631)  opera,  ad  hujus  seculi  finem  exarata,  quippe 
quae  uroscopiae,  plus  justo  tribuisse  constat,  et 
scholastico  omnino  dicendi-  disputandique  genere 
foedata  legenti  nil  pisi  taedium  pariunt,  protinus 
mihi  non  ad  manus  sint.  Ille  autem  vir,  Pataviae 
natus  (a.  1551  f 1607)  Venetiis  medicinam  fecit  et 
in  patria  academia  professuram  adeptus,  Maximiliani 
etiam  II  curam  gessit,  quem  sanasse  dicitur;  me- 
dicus tamen  haud  felix  fuisse  fertur,  ut  qui  uxo- 
rem gravidam  tamquam  mola  laborantem  curaverit. 
Plurium  operum  ad  semioticen  spectantium,  haud 
absque  diligentia  ac  doctrina  scriptorum  est  auctor; 
sic  et  libelli  de  urinis,  in  quo  urinarum  naturam, 
differentias,  causas,  praesagiaque  ex  iis  desumenda 
enucleavit,  ita  tamen  ut  multis  in  locis16)  moneat 
ne  ex  sola  urina,  aegro  haud  visitato  et  examinato 
de  morbo  judicetur  qua  ex  re  vix  iis  eum  adnu- 
merem,  (id  quod  illustrissimus  Sprengel  fecisse 
mihi  est  visus)  qui  perversae  urinae  inspectioni 
faverint,  cum  et  reliqua  symptomata,  aegroti  se- 


m)  Cap.  XXII,  XXVI  aliisque. 

xum, ^aetatem,  temperamentum,  vitae  rationem,  cor- 
poris excercitationem,  somnum  aliasque  res  fortui- 
tas maxima  diligentia  perpendi  jubeat,  imo  etiam 
dicat  in  plurimis  morbis  signum  certius  futurae 
mortis  aut  salutis  ex  pulsibus  quam  ex  urina  de- 
sumi posse.  Altera  tamen  ex  parte  vix  negaverim 
eum  urinarum  inspectioni  haud  inimicum  fuisse, 
magnamque  diligentiam  ejus  contemplationi  tribu- 
isse. Sed  videamus  quae  docuerit: 

Urina  est  excrementum  tenue  ac  aquosum,  a 
renibus  atque  vesica  e sanguine  (ut  purior  hic  fiat) 
attractum,  ita  tamen  ut  ex  hepate  etiam  et  venis 
partim  paretur.  Materiem  amplectitur  non  solum  ex 
potulentis  (nam  et  infantes  in  utero,  qui  non  bi- 
bunt, mingunt,  etiamque  viri  et  mulieres,  qui  per 
longius  tempus  potu  non  utuntur),  sed  etiam  ex  hu- 
midiore  parte  ciborum.  Differentiae  autem,  quae 
in  censum  vocari  debent,  priusquam  judicium  ex 
illa  pronuncietur,  sese  manifestant  ex  substantia, 
calore,  odore,  colore,  contentis,  quantitate,  et  (quod 
in  aliis  scriptoribus  non  inveni)  etiam  sono ; in  qui- 
bus omnibus  contemplandis  certae  regulae  sunt 
observandae,  de  quibus  paulo  inferius.  Substantia 
ergo  es t crassa  vel  tenuis,  turbida  vel  clara,  in  qua 
conditione  vel  perpetuo  perseverat,  vel  mox  con- 
trariam assumit.  Observatur  etiam  oleosa,  quae 
saepissime  simul  est  crassa.  Crassities  autem  ad- 
mixta crassa  quaedam  materia  oritur,  uti  pituita 
vel  succo  crasso,  quae  coctione  facta,  subsidet; 
deprehenditur  ergo  talis  urina  in  hominibus  qui 
gerunt  vitam  otiosam,  venerique  nimis  indulgent  et 
cibis  utuntur  crassis ; neque  deest  in  alvi  sudoris- 
que suppressione,  morbisque  frigidis  ac  humidis 
ventriculi  et  jecinoris,  in  gonorrhoea  et  humorum 
colliquatione  et  occurrit  in  foeminis  dum  modo  ne 
gerant  utero  quia  semper  ab  illo  ei  aliquid  crassi 
admiscetur.  Lotium  tenue  contra  emittitur  in  tem- 

peramentis  admodum  frigidis  aut  hominibus  summo 
calore  exagitatis;  aetati  porro  juvenili  ac  virili  est 
proprium  aerisque  constitutionem  calidam  et  sic- 
cam, vigilias,  inediam,  viscerum  obstructiones  se- 
quitur. Nonnunquam  mingitur  urina  admodum  ca- 
lida uti  in  ingenti  calore  febrili,  nonnunquam  te- 
pida, morbo  scilicet  non  tam  vehementi,  atque 
etiam  exstincto  calore  naturali,  frigida.  Quoad 
odorem,  mox  odorata  est,  uti  post  usum  foeniculi, 
therebinthinae  laricis,  mox  fere  nullum,  mox  foe- 
tidum spargit,  quem  vel  ex  corruptione  ciborum, 
vel  e longa  in  vesica  retentione,  vel  ex  usu  aspa- 
ragi, vel  ex  humoribus,  per  ipsam  febrem  putre- 
scentibus, colligit.  Haec  dum  emittitur  sonum  edit 
nullum,  vel  clarum,  caloris  abundantiam  indicantem 
atque  vigentem  vim  expultricem;  alia  obscurum, 
caloris  defectum  urinaeque  indolem  oleosam  et 
crassam  arguentem.  Color  urinae  proprius,  qui 
haud  confundi  debet  cum  illo,  qui  e vase  tincto, 
e luminis  refractione  vel  ex  rebus  coloratis  pro- 
xime adstantibus  proficiscitur,  vel  albus  est  vel 
pallidus,  vel  rubeus,  vel  viridis,  vel  niger,  quorum 
quisque  suas  rursus  habet  species.  Albi  quidem 
sunt:  niveus,  lacteus,  aqueus,  crystallinus,  cor 
neus;  pallidi:  rufus  et  flavus  s.  spiceus  (a  colore 
spicarum  maturarum  sic  denominatus);  rubri:  sub- 
rubeus  s.  roseus,  rubeus  s.  purpureus,  et  praeru- 
ber  s.  sanguinolentus;  viridis:  porraceus  et  aeru- 
ginosus (qui  est  obscurior);  lividi:  puniceus  (uti 
syrupus  violarum)  et  plumbeus;  nigri:  ater  (atra- 
mento similis)  et  fuscus.  Colorum  autem  causas 
disquirentes  lacteum  animadvertimus  urina  haud 
pura,  sed  cum  aliis  humoribus,  uti  semine,  pure, 
pituita  simul  emissa,  commixtum;  crystallinum  (qui 
crudus  est)  ortum  invenimus  ex  bilis  defectu  ca- 
loreque haud  exiguo ; flavum  ex  humoribus  biliosis 
vel  rebus  indigestis,  uti  ex  adhibito  croco  vel  rheo, 


W7 


vel  e diureticorum  calidiorum  usu;  rubicundum  ex 
sanguine  ab  ulcere  admixto,  vel  per  vasorum  ru- 
pturam vel  per  anastomosin  et  diapedesin  excreto ; 
viride  e bile  aeruginosa  a calore  exurente  vel  a 
colliquationibus  procreata;  lividum  et  nigrum  ex 
humorum  melancholia.  Quod  ad  contenta  spectat, 
uti  et  alii  scriptores  jam  laudati,  sedimentum  vel 
suspensum  vel  nubeculam  distinguit,  affirmatque: 
„nihil  esse  in  morbis,  quod  magis  lucem  afferre  in 
rebus  dubiis  possit  quam  urinarum  contentum.<e 
Habet  itaque  sedimentum  naturale  quod  certam  at- 
que absolutam  pollicetur  coctionem  ac  sanitatem, 
praeternaturale , quod  mortem,  vel  morbi  saltem 
gravitatem,  et  medium  quod  imperfectam  significat 
coctionem.  Naturale  autem  formatur  ex  urinae 
parte  crassiore,  idque  album,  laeve,  aequale,  vasis 
fundum  petens,  pyramidale  deprehenditur;  alterum 
est  contraria  indole,  et  tertium  residentiam  quidem 
facit,  haud  tamen  albam  neque  aequalem  per  omne 
tempus,  sed  divulsam,  in  medio  haerentem,  vel  in 
superficie  natantem.  Est  autem  sediminis  materia 
succus  ille  a Galeno  crudus  s.  crassus  vocatus, 
qui  pituitae  crassior  species,  procreatur  vel  ex  in- 
temperie frigida  ventriculi,  in  jecinoris,  venarum- 
que morbis  frigidis,  vel  ex  ciborum  indole  ac  co- 
pia, quae  res  coctionem  minus  perfectam  reddide- 
rint. Probatur  autem  haec  sententia  cum  in  cor- 
poribus sanis,  in  quibus,  quoniam  non  adest  suc- 
cus crudus,  non  obviam  est  hoc  sedimen,  quod 
intrante  coctione  indolem  jam  supra  descriptam 
adsumit,  cum  per  ventriculi,  renum  jecinorisque 
vires  succus  ille  crassus  nunc  superetur  ac  atte- 
nuetur; qui  contra  in  medio,  quod  a naturali  aut 
loco,  aut  substantia,  aut  forma  aut  colore,  aut 
laevitate  aut  aequalitate  recedit,  minus  perfecte 
vel  plus  justo  est  digestus.  Praeternaturalis  autem 
triplex  potissimum  est  discrimen:  vocatur  enim 

erimnoides,  quod  crassiori  farinae  simile  est,  vel 
furfuraceum,  quod  furfurum,  et  squamosum,  quod 
squamarum  sequitur  formam;  oritur  autem  si  succo 
illi  alius  humor  uti  sanguis  yel  flava  bilis  et  nigra 
admiscetur,  quo  etiam  fit,  ut  lividum,  nigrum,  vi- 
ridem, flavum  vel  talem  assumat  colorem.  Furfura 
tamen  et  ex  epidermide  vesicae  sublata,  vix  uti 
antiquiores  nonnulli  crediderant  e scabie  et  calore 
tam  ingenti  qui  venarum  parietes  exsiccet,  originem 
ducunt;  squamulae,  uti  pus  et  carunculae  ex  ulcere 
fieri  possunt;  quo  in  casu  tamen  non  est  negligen- 
dum,  pus  vel  sanguinem  e vesica  urinaria  profec- 
tum, mox  post  urinae  emissionem  residere,  quod 
non  fit  si  ex  renibus  pervenerit;  nonnunquam  etiam 
quasi  pili  animadvertuntur,  qui  in  renibus  parantur 
e crassa  materie  in  longitudinem  protracta  et  ca- 
lore exsiccata.  Contentis  quae  in  urinae  superfi- 
cie observantur,  adnumerat  auctor  coronam  i.  e. 
circulum  illum,  quem  vesiculae,  e melancholia  cum 
pituita  invicem  mixtis,  orientes  vasique  inhaeren- 
tes efficiunt;  bullas  dein,  quae  aquae  ebullientis 
formam  simulant ; tertio  loco  spumas,  quae  uti  bul- 
lae e crassa,  viscida  et  pituitosa  materia  per  calo- 
rem et  motum  exagitata  componuntur,  ultimo  de- 
nique pinguedinem,  quam  duplicem  facit ; olei  enim 
fusi  similem  vel  magis  exsiccatam  in  modum  fur- 
furum supernatantium  distinguit,  semper  tamen  ex 
adipis  circa  renes  sive  circa  alias  partes  colliqua- 
tione  exoriri  affirmat. 

Neque  urinae  quantitas  semper  eadem  est;  mox 
largior  mox  parcior  fluit;  et  illa  quidem  originem 
ducit  e renum  jecinorisque  adaucta  industria  ac 
vasorum  amplitudine,  vel  e potu  copiosiore,  sudo- 
ris vel  alius  excretionis  suppressione,  aeris  frigidi- 
tate, et  ex  otio  vel  seri  colliquatione ; haec  tamen 
e contrariis  fit  rebus  et  in  febribus  ardentibus  ac 
hecticis  obviam  est. 


Sed  ad  praesagia  ex  urinis  transeamus,  quae 
Hercules  noster  diligentissime  exposuit  atque  ex- 
planavit. Perspici  inde  posse  docet,  et  qualis  sit 
vis  naturalis  (intemperiem  calidam  et  frigidam  de- 
nominat) vel  totius  corporis,  vel  singularum  par- 
tium, et  qualis  sit  febris  in  genere  ac  in  specie,  liu- 
morumque  omnium  singuloruinque  conditio  et  alia, 
de  quibus  singulis  jam  agemus.  Calidam  igitur  in- 
temperiem universam  febresque  indicant  urinae  co- 
loris ruli,  subrufi,  crocei,  rubei,  viridis  et  atri;  saepe 
paucae,  praesertim  si  simid  acres  sunt  et  oleosae; 
eae  porro  quae  sedimen  faciunt  squamosum  vel 
furfuraceum.  Ex  bis  tamen  rufae  et  subrufae  ephe- 
ineras  significant,  oleosae  colliquationem , furfura- 
ceae  et  squamosae  ulcera  vesicae  ac  renum.  Quae 
tamen  omnes  urinae  et  jecoris,  et  renum,  et  vesi- 
cae calorem  ostendere  possunt;  quin  etiam  pulmo- 
num, cerebri,  aliarumque  partium  adfectus  ex  urina 
cognoscere  licet,  quod  ex  duplici  ejus  compositio- 
ne, jam  supra  declarata,  probari  potest;  his  partibus 
male  adfectis  copiosior  tamen  et  crassior  est,  et 
quoad  colorem  illis  humoribus  similior,  quibus  jam 
fuit  admixta;  in  tali  tamen  praesagio  admodum  cau- 
tus sit  medicus  oportet,  et  omnia  reliqua  sympto- 
mata cum  urinae  indole  comparet.  — Calor  contra 
minutus,  et  quidem  non  solum  partium  urinam  ge- 
nerantium, sed  etiam  ventriculi  (uti  ex  diabete,  po- 
tum immutatum  excernente,  vel  e sedimine  cras- 
sissimo, e succo  crasso  haud  digesto,  orto)  cerebri, 
uteri  aut  totius  corporis,  cum  uti  calorem  sic  et 
frigus  a venis  cum  aliis  partibus  communicatum 
assumat,  deprehenditur  ex  urina  alba  et  tenui,  quae 
nullum  sedimen,  vel  divulsum,  inaequale  et  asperum 
praebet  vel  bullas.  Etiam  stranguria  frigus  deno- 
tat, haec  autem,  ubi  simul  cum  doloribus  juncta 
est  et  humorum  acrimoniam  et  inaequalem  intem- 
periem arguit.  — 

Febres  putridae  in  genere  cognoscuntur  ex 
urinis  crassis  et  conturbatis,  quae  non  clarescunt, 
cum  calor  praeternaturalis  bonos  humores  cum 
malis  miscuerit  et  colliquationem  provocaverit;  et 
e croceis  porro  et  colorem  viridem,  rubeum,  ru- 
brum , fuscum , lividum , nigrum  et  atrum  prae  se 
ferentibus,  quum  e materia  fiant  valde  exusta,  quae 
absque  ingenti  putredine  exuri  non  potuerit.  Nigra 
tamen  nonn  unquam  absque  omni  febre  et  vitae  pe- 
riculo in  melancholicis  observatur.  Putredinis  porro 
suspicionem  habet  nubeculae  forma  circularis;  nam 
cum  urina  crassa  sit,  sedimen  fundum  petens  osten- 
dere deberet,  quod  autem  ingenti  calore,  motum 
sursum  ac  deorsum,  qui  corporibus  sanis  est  na- 
turalis, in  circularem  qui  violentus  est  et  naturae 
oppositus,  immutante,  impeditur.  In  specie  autem 
hae  febres  reliquis  tantum  symptomatibus  diligen- 
tissime simul  observatis,  dignosci  possunt. 

Cognoscitur  porro  ex  urina  mala  partium  com- 
positio, praesertim  earum,  quae  urinam  generant 
et  colorant  ac  reservant;  sic  alba:  obstructiones  ve- 
narum pituitosas;  tenuis  et  nigricans:  melancholi- 
cas denotat,  in  quibus  natura  concoctionem  adhuc 
haud  ingressa  est;  hac  enim  facta  crassae  evadunt. 
Eadem  lotii  indolis,  alba  scilicet  et  tenuis  in  renum 
obstructionibus  per  calculos  aliasque  materias  ob- 
servatur; crassa  autem  et  biliosa  in  obstructa  ve- 
sica fellea,  in  hepatis  tumoribus  et  inflammatoriis 
et  chronicis.  Yix  contra  solutus  partium  contextus 
ex  urina  perspici  potest,  uti  luxatio,  fractura,  nu- 
merus auctus  vel  deficiens,  ita  et  scirrhi,  inflamma- 
tiones recentes,  variique  abscessus.  Huc  etiam  re- 
ferantur necesse  est  deliria,  phrenitis,  dolores  ca- 
pitis, convulsiones,  apoplexia,  qui  morbi  non  ut 
Hippocrates  et  Galenus  affirmant,  semper  lotio  sese 
manifestant;  sed  symptomatibus  tantum  reliquis  ob- 
servatis ex  urina  turbida,  intense  flavescente  vel 

rubescente  vel  vineum  praebente  colorem  delirium 
instare  conjici  potest;  sic  etiam  si  tenuior  fieri  in- 
ceperit et  parcior,  quo  facto  materia  magis  in  ca- 
put convertitur.  Contra  tamen  et  tenuis  in  tempe- 
ramento frigido  phrenitin  non  indicabit:  quod  au- 
tem contingere  potest  si  fuerit  nigra,  viridis,  rufa; 
sic  porro  urinae  tenues  et  albae  in  obstructionibus 
hepatis  et  corpore  bilioso  excernuntur  absque  pe- 
riculo; delirium  autem  suspensiones  in  crassa  urina, 
praesertim  si  pravos  habent  colores,  indicant. 

Praesagium  dein  stabiliri  potest  brevine  mor- 
bus an  longiore  tempore  absolutus  futurus  sit ; urina 
enim  cocta,  quae  brevi  finitum  fore  promittit,  in 
corporibus  pituitosis,  pueris,  mulieribus,  aliisque 
otiose  viventibus,  mediocris  est  substantiae  colo- 
risque subflavi,  «cum  sedimine  albo , laevi,  aequali ; 
in  temperamentis  autem  biliosis  cum  sedimine  bi- 
lioso, in  quibus  etiam,  si  tenuiter  vixerint,  et  cor- 
pus exercuerint,  color  solus  ac  substantiae  medio- 
critas coctionem  ostendit.  Saepe  etiam  urinae, 
quae  incipiente  morbo  crassae  fuere,  criseos  tem- 
pore attenuantur  et  copiosiores  emittuntur,  absque 
tamen  sedimine.  Respiciendum  autem  simul  est 
ad  morbi  stadium : in  primo  quidem  sunt  albae,  te- 
nues, sine  sedimine,  sed  si  mox  corrumpuntur  co- 
ctionem instantem  significant;  in  altero  autem  si 
coctio  obscura  jam  adest,  magis  vineae  apparent 
et  tenues  cum  nubecula  alba;  dein  crassae,  quae 
non  subsident,  vel  crassae,  quae  tantum  propter 
gravitatem  resident,  denique  crassae  cum  nubecula 
crassa,  inaequali,  divulsa,  circulari.  Progresso  au- 
tem morbo  manifestam  coctionem  indicant:  crassae, 
quae  clarescunt;  moderatam  porro  substantiam,  bo- 
numque colorem  exhibentes,  etsi  absque  sedimine 
sint  aut  nebulam  tantum  habeant,  quamvis  morbus 
non  sit  biliosus;  aut  quae  habent  suspensum  ac 
nebulam,  albam  quidem  sed  divulsam,  non  plenam 

et  ex  partibus  dissimilibus  compositam;  vel  quae 
sedimina  faciunt  alba,  lenia,  sed  non  aequalia,  uno 
tantum  die  apparentia,  altero  non  occurrentia.  — 
Si  autem  primo  quaternario  urinae  plane  sunt  cru- 
dae, longissimum  significant  morbum;  si  obscuram 
habent  coctionem  etiam  longum,  priore  tamen  bre- 
viorem; si  contra  manifesta  coctio  adest,  morbus 
inter  longas  non  est  numerandus. 

De  futura  autem  morte  vel  salute  dubium  est 
quam  maxime  praesagium;  nam  cum  multi  habe- 
ant morbi  nullam  vel  exiguam  cum  urina  commu- 
nicationem, uti  capitis,  thoracis,  atque  inflamma- 
tiones, multi  etiam  phrenitici,  lethargici  vel  peri- 
pneumoniei  ac  pleuritici  diem  supremum  obeunt 
cum  eorum  urina  talis  sit,  qualis  est  sanorum; 
quid?  quod  etiam  ex  iis  urinis,  quae  sanis  contra- 
riae sunt,  certum  de  morte  judicium  non  est  fe- 
rendum, nam  per  coctionem  bonae  adhuc  evadere 

Eossunt;  qua  ex  re  vires  simul  ac  aetas  ac  mor- 
us ipse,  aliaque  symptomata  in  censum  vocari 
debent ; et  ex  turbata,  crassa,  inaequali,  dispartita, 
oleosa  urina  mors  tunc  demum  suspici  potest,  si 
omnia  alia  symptomata  mala  sunt.  E coloribus 
autem  praesagium  etiam  incertius,  nam  critico  modo 
Saepe  pravi  humore  permixta,  pravum  prae  se  ferre 
potest  colorem;  sic  veluti  in  quartana  nigra  salu- 
taris observatur.  Neque  foetor  certum  est  signum 
exitiale,  nam  renum,  vesicae  aut  uteri  ulcus  sae- 
pius sequitur  aut  ciborum  assumptorum  proprieta- 
tem; neque  ex  quantitate;  copiosae  enim  vel  col- 
liquationem,  vel  totius  corporis  purgationem  indi- 
care possunt.  Ergo  etiam  non  unum  in  urinis  si- 
gnum est  inspiciendum  sed  plura  simul;  et  vis 
naturalis  et  morbi  vehementia  et  tempus  quo  ex- 
creta est.  Hisce  denique,  uti  credam,  haud  inepte 
expositis  in  libelli  fine  Hercules  cautelas  etiam 
affert  haud  spernendas,  quae  observandae  sunt  an- 


tequam  de  lotio  inspecto  judicium  feratur.  Sunt 
autem  liaecce:  Urina  rebus  externis,  dum  inspici- 
tur, non  debet  turbata  et  confusa  esse,  quodsi 
factum  est,  substantia  et  color  restitui  possunt 
vase  super  igne  posito;  obtectum  porro  esse  de- 
bet urinae  vas,  ne  pulvis  admisceatur,  neque  igni 
expositum  sit,  ex  quo  assumit  urina  colorem  ru- 
beum aut  fuscum  et  lividum;  inspicienda  est  et 
nuper  emissa  et  diutius  servata,  ut  odor  et  con- 
tenta melius  inquiri  possint.  Vas  in  quo  recipitur 
vitreum  sit,  crystallinum,  absque  oleo,  mundum, 
amplum  et  rotundum  ut  totam  urinae  copiam  una 
vice  emissam  capiat  et  hypostasis  formari  possit; 
neque  in  umbra,  neque  in  multo  lumine  eum  con- 
sideret medicus,  mox  tamen  ex  longinquo  mox  ex 
proximo.  Medicus  insuper  sit  exercitatus  ac  cau- 
tus ne  decipiatur,  hominesque,  qui  urinam  porri- 
gunt utrum  subdoli  sint,  qui  medicum  decipere 
cupiant,  nec  ne,  contempletur;  et  oculorum  acie 
sit  instructus  ne  quid  eum  fugiat. 

Haec  vero  ad  ingenium,  quo  medici  Sec.  XVI. 
Semioticum  instauraverint  studium,  quod  quidem 
solum  indagare  libelli  propositum  erat,  demonstran- 
dum sufficiant.  Siquidem  allatis  quaedam  falsa  insint 
mixta  veris,  valde  dubia  inspersa  bonis  et  exper- 
tis, nonnulla  magis  opinioni  quam  observationi 
consentanea,  plurima  veterum  tantum  auctoritate 
freta  minusque  experientia  nostrorumque  temporum 
saniori  judicio  probanda,  illa  tamen  ad  ea  quae 
Semiotice  postea  cepit  incrementa  melius  dijudi- 
canda fortasse  valeant.  Res  vero  seculi  erat,  mu- 
tatis auspiciis,  in  omnibus  nova  veteribus  substru- 
ere fundamenta,  non  perfecta  exstruere  aedificia. 
Ut  Pseudohippocraticorum  Galenique  vestigia  jam 
plane  desererent  tamdiu  pressa,  ab  iisdem  qui 
modo  illos  recognoscere  meliusque  mtelligere  ince- 
perant, liaud  erat  postulandum:  quod  in  obser- 


vandi  et  experiendi  studio  quasi  recens  nato  non 
artis  jam  attigerint  fastigium,  illis  haud  quisquam 
medicis  verterit  in  vitium.  Sed  laudanda  certe  vo- 
luntas probandusque  labor,  si  vel  rei  expediendae 
ipsi  non  ab  onani  parte  suffecerint  vires : quod  tam 
de  illorum  animadvertant  operibus,  monitos  velim 
lectores,  quam  ut  de  meo  qualicunque  opusculo 
cogitent  aequi  judices,  precor. 


VITAE  CIRRICILUH 


Natus  sum  ego  Carolus  Friedericus  Fabricius, 
Idibus  mensis  Julii  anno  liujus  saeculi  XII  Lignitii 
patre  optimo  Carolo  Fabricio,  a re  judiciaria  con- 
siliario regio,  quem,  pro  dolor,  jam  ante  abhinc  an- 
nos quatuordecim  praematura  morte  mihi  ereptum 
lugeo,  matreque  Wilhelmina  e nobili  gente  de 
Boinsdorff,  quae,  eheu,  edito  partu  octimestri,  si- 
mul cum  fratre  meo  gemello  mox  ultimum  duxit 
spiritum.  Tamen  per  Deorum  gratiam  mihi  conti- 
git, ut  ejus  sororem  usque  ad  hodiernum  diem  ma- 
tris partes  quam  optime  erga  me  explentem,  inco- 
lumen  colere  possem,  quamque  ut  per  longum  ad- 
huc tempus  Numen  propitium  servare  mihi  velit, 
instantissime  precor.  — Primis  literarum  studiis  lu- 
do privato  imbutus,  puer  quatuordecim  annorum  in 
Academiam  equestrem,  urbe  paterna  auspiciis  ce- 
leberrimi professoris  Dr.  Beclier , viri,  profunda 
eruditione  ac  insigni  humanitate  ornati,  florentem, 
receptus , per  sex  integros  annos  ibi  sum  versatus, 
studiisque  humanioribus  diligenter  operam  navavi, 
sub  auctoritate  praeceptorum  illustrium,  quorum 
praesertim  celeberrimus  professor  Keil,  vir  magna 

literarum  elegantia  summaque  doctrina  decoratus, 
singulari  benevolentia  me  est  amplexus,  quemque 
virum  spectatissimum,  ad  cineres  usque  quam  maxi- 
me colendum,  pio  semper  gratoque  animo  recolere 
nunquam  desinam.  Anno  MDCCCXXXU  maturi- 
tatis testimonio  instructus  almam  hanc  literarum 
Universitatem  adii,  ibique  ab  illustrissimo  profes- 
sori Sehultz,  tunc  temporis  fascias  academicas  te- 
nente civium  academicorum  numero  adscriptus, 
apud  illustrissimum  professorem  Purkinje , 1. 1.  gra- 
tiosi medicorum  ordinis  Decanum,  nomen  rite  sum 
professus.  Per  quadriennium  abhinc  hisce  interfui 
praelectionibus : 

III.  Benedict  de  chirurgia  generali  ac  speciali, 
de  ophthalmiatrice , de  fasciis  rite  applicandis,  de 
instrumentis  chirurgicis,  de  operationibus  in  cade- 
veribus  instituendis  disserentem  audivi.  Idem  vir 
illustrissimus , doctrinae  profunditate  insignis,  be- 
nignissime veniam  mihi  dedit  ut  examinibus  de  sin- 
gulis chirurgiae  capitibus  nec  non  exercitationibus 
chirurgico  clinicis  per  annum  et  dimidium  interesse 
possem;  imo  etiam  privatissime  operationes  in 
oculo  instituendas  practico  modo  me  docuit,  quo 
factum  est  ut  in  aeternum  quam  maxime  ei  sim 
obligatus. 

III.  Betscliler  scientiam  nec  non  artem  obste- 
triciam me  docuit  et  in  Policlinico  gynaecologico, 
quod  initia  sua  sub  ejus  auspiciis  eejpit  et  nunc 
tam  gloriose  et  magnifice  floret  per  annum  mihi 
exstitit  dux  benevolentissimus,  occasionemque  mihi 

Sraebuit  et  foeminarum  morbos  peculiares  tractan- 
i,  parturientibusque  auxilium  ferendi. 

Celeberr.  BurcJuird  repetitorio  suo  obstetricio 
interesse  benignissime  mihi  concessit. 

i r 


57 


III.  Elvenich  Ciceronis  orationem  "pro  Archia 
poeta  commentario  uberrimo  milii  explanavit,  psy- 
chologiamque  egregio  modo  mihi  tradidit. 

III.  Fischer  de  chemia  theoretica  ac  practica, 
de  pharmaceutica,  eaque  de  corporum  organicorum 
et  de  reagentiis  legentem  audivi,  coneessitque  be- 
nignissime ut  examinatorio  de  rebus  chemicis  in- 
stituto interesse  possem. 

17/.  Glocker  de  mineralogia  generali  ac  speciali, 

III.  Goeppert  de  botanica  speciali,  de  plantis 
officinalibus , et  de  arte,  formulas  medicas  concin- 
cinnandi  audire  mihi  contigit,  eumque  virum  illu- 
strem in  excursionibus  botanicis,  ducem  optimum, 
secutus  sum. 

III.  Gravdnhorst  in  zoologia  universali,  in  en- 
tozoorum  historia  naturali,  et  in  repetitorio  ac  dis- 
putatorio zoologico , subjunctis  demonstrationibus 
in  musaeo,  praeceptor  mihi  exstitit  humanissimus. 

III.  Ilenschel  historiam  rei  medicae  ingenio- 
sissime ae  doctissime  tractantem,  magno  cum  gau- 
dio audivi.  Cui  etiam  viro  illustrissimo  historiae 
medicae  studii  amorem  in  me  excitatura  debeo; 
qui  idemque  fautor  ac  praeceptor  benignissimus 
consiliis  librisque  commodatis  in  elaborando  hoc 
opusculo  benignissime  me  adjuvit. 

17/.  Iliose  encyclopaediam  medicam, 

IU.  Nees  ab  Esenbeck  botanicam  generalem 
mihi  exposuit. 

IU.  Otto  osteologiam  et  syndesmologiam , 

tius  corporis  humani  anatomen,  nec  non  anatomeu 
comparatam,  et  hominum  et  brutorum  pathologicam, 
historiam  foetus,  modumque  sectiones  cadaverum 
forenses  rite  instituendi  mihi  tradidit  et  in  anatome 
practica  dux  mihi  fuit  ad  cineres  usque  colendus. 

III.  Pohl  physices  hodiernae  systema,  phae- 
nomenaque electromagnetica,  experimentis  felicis- 
sime institutis, 

III.  Purkinje  pathologiam  generalem,  physio- 
logiam theoreticam  et  experimentalem  nec  non  to- 
xicologiam,  experimentis  egregie  illustratas  milii 
exposuit. 

III.  Remer  therapiam  generalem  et  specialem 
morborum  apyreticorum  nec  non  febrium,  etiamque 
medicinam  forensem  ingenti,  quo  excellit,  ingenii 
acumine  explicantem  audivisse  laete  glorior.  Idem- 
que  vir,  summa  pietate  colendus,  maximaque  ve- 
neratione semper  persequendus,  in  clinico  medico- 
practico,  quod  tam  egregie  regit,  per  biennium 
mihi  fuit  moderator  gravissimus  nec  non  huma- 
nissimus. 

Celeberrimus  Remer  junior  morbos  syphiliticos 
me  evolvit,  et  nunquam  obliviscar,  qua  humani- 
tate hic  vir  experientissimus  ad  aegrotorum  lectos 
me  adjuvit. 

lll.  Thilo  logicem  mihi  explanavit. 

17/.  TYendt  de  materia  medica,  de  febribus  ac 
inflammationibus,  de  morbis  ex  laesa  nutritione 
oriundis,  de  syphilide,  de  praecipuis  infautum  mor- 


constat,  verba  fa- 


Quibus  omnibus  viris  illustrissimis,  celeberri- 
mis, experientissimis  cum  in  eo  sum  ut  examini- 
bus rite  absolutis  summi  in  medicina  ac  chirurgia 
honores  in  me  conferantur,  maximas  quas  possum 
ago  gratias;  nec  ullum  tempus  e grato  meo  animo 
eorum  memoriam  exstinguere  valebit. 

Praeterea  autem  non  possum,  quin -palam  pro- 
fitear m£  et  medicis  adjutoribus  in  clinicis  cele- 
berr.  Dr.  Burchard , Dr.  Jenner,  Dr.  Klose,  Dr. 
Ikoehler •,  Dr.  Remer  jun.,  Dr.  Sehoenborn  pro  hu- 
manitate qua  ad  aegrotorum  lectos  consiiiis^jme  ad- 
juverunt atque  formarunt,  in  aeternum  fore  de- 
vinctum. — 


ERRATA. 

Pag.  12.  Jin.  28.  pro  Aristoaenus  lege  Aristoxenus. 

- 14.  - 7.  - phygujologiam  lege  Spliygmologiam . 

- 14,  deleta  linea  18  lege:  Thieddeg  (-j-  1017  Pragae)  et 

Abbas  St  Gallensis. 

18.  Ii n . 2.  pro  Electicorum  lege  Eclcclicomm. 

18.  - 17.  - Hipdocratieas  lege  Hippocralieas, 

- 1G.  - 13.  - Fuuberl  lege  Jolibert . 

1G.  - 18.  - cbyrurgicis  lege  ehirurgieis. 

Et  reliqua,  si  occurrant  vilia  typograpbica,  lector  bcncvoL 
corrigat. 

i.  Dies  critici,  quos  Hippocrates  statuebat  et 
hodie  valent. 

II.  Inflammatio  chronica  non  datur. 

III.  Synchondrotomia  nunquam  est  instituenda. 

IV.  Syphilis  via  antiphlogistica  non  sanatur. 

V.  Melius  ex  pulsu  quam  ex  urina  morbi  digno- 

scuntur. 

VI.  Typhus  abdominalis  exanthematibus  haud  ad- 

nu  morandus. 

